qundao/data-zh-poetry huggingface dataset:
送㤅伯之楚应学使张公之聘
作者：曹寿铭
朝代：清

荆门九派水如烟，此去关河落木天。春苑莺花京国梦，秋风鸦点洞庭船。酒边供奉怀人句，客里冯唐未老年。大好青山无计住，办餐知少画叉钱。北固金陵指掌看，吴山遥接楚云端。大江潮落孤帆急，幕府秋深万马寒。南国文章收杞梓，美人《骚》怨问椒兰。何当重献《明光赋》，回首觚棱夜倚阑。
送㤅伯之楚应学使张公之聘·其一
作者：曹寿铭
朝代：清

荆门九派水如烟，此去关河落木天。春苑莺花京国梦，秋风鸦点洞庭船。酒边供奉怀人句，客里冯唐未老年。大好青山无计住，办餐知少画叉钱。
送㤅伯之楚应学使张公之聘·其二
作者：曹寿铭
朝代：清

北固金陵指掌看，吴山遥接楚云端。大江潮落孤帆急，幕府秋深万马寒。南国文章收杞梓，美人《骚》怨问椒兰。何当重献《明光赋》，回首觚棱夜倚阑。
长歌别同社诸子
作者：曹寿铭
朝代：清

男儿三十须通侯，三公王俭犹黑头。车中乃可无七尺，车前岂可乏八驺。误人最是毛锥子，坐令郁郁久居此。行年四十未成名，邓禹睨人笑不止。昔年乳虎文中豪，衙官屈宋奴命骚。对酒起舞拓金戟，意气往往陵其曹。迩来百事居人下，破帽笼头遭鬼骂。五陵同学几鸣珂，毷氉西风仍故我。三年结社东皋东，弹棋格五呼群雄。赫蹄手擘十万纸，墨痕乱洒林花红。花落花开自昕夕，那识人生有离别。前年莘老客蛮中，瘴雨桄榔听鶗鴂。蔡侯行逐计吏车，孙郎会献金门书。余亦饥驱留不得，风笛一声愁日色。长安二月春风寒，河冰百丈排群山。马首雪花大如席，萧萧客底衣裳单。丈夫结发志书策，一朝頫首事末秩。元龙湖海气不豪，次公意态狂非昔。仰天击缶歌呜呜，我才岂合沦菰芦。百里虽局非泥涂，仕宦何必执金吾。拳局牖下胡为乎？酒酣一吐平生语，明日云帆沧海去。
题幼眉鸥水草堂诗即用留别
作者：曹寿铭
朝代：清

我初读君诗，与君未识面。谓是古人作，舌咋目先眩。昔昔思见之，未由觌青盼。邂逅忽相遇，愕眙疑梦幻。貌疏神愈亲，象忘意无间。西陵树若荠，镜湖水如靛。东西遥相忘，伯劳与飞燕。会余来东皋，假馆比群彦。风骚嗣前轨，东中盛坛坫。君尤横无敌，跳荡恣白战。赤手搏修蛇，耿天倚长剑。意行无危途，遁状慑物变。老干芟繁条，古藻谢今艳。俗儒喜缘饰，往往肆讥讪。介然一是争，卓尔千春券。与余独神契，两载结欢忭。诗论穷毫芒，危言苦针砭。学殖愧荒落，芜秽资锄铲。砻玉攻纤瑕，锻金砺微欠。道义古所敦，方兹信不忝。所冀无乖离，昕夕共樽宴。苒苒惊流光，二曜迅飞电。揽镜搔短鬓，发容羡童丱。壮志非畴曩，頫首事薄宦。别袖发耶溪，征车指畿甸。出门愁惘惘，风雪冻两骭。飞沙欺天光，层冰滑磴栈。落日羸马嘶，荒驿敝裘绽。岂不乐朋簪，驱驰坐贫贱。何当脱尘缚，联襼遂初愿。掩卷一长嗟，遥天唳征雁。
题东干小普陀佛阁
作者：曹尔坊
朝代：清
体裁：七言律诗

曲曲回廊映柳阁，探幽几度到香台。九峰晴黛横窗出，三泖春波拍岸来。深涧黑腥鱼喷藻，遥堤青湿鹭行苔。诗成不尽登临兴，题壁惭非工部才。
己酉九日墨林小集
作者：曹尔垓
朝代：清

杖策将登高，高冈隔烟雾。风急塞雁哀，骤雨当窗度。邀宾水上亭，披襟探毫素。图成山吐云，绘出花垂露。良辰足欢娱，肯为穷愁误。作赋临清流，衔杯对高树。红叶影苍茫，黄菊悲迟暮。卷帘夜色昏，水田下白鹭。未尽茱萸觞，客迷东郭路。舟子遥相招，濯锦江头渡。
浒墅关晓行
作者：曹尔垓
朝代：清

吴关迷曙色，已挂一帆风。淡月临清霭，平波映碧空。鸡鸣茅屋里，人语画船中。极目长天望，朝云绕树红。
送林武宣之楚
作者：曹尔垣
朝代：清

金风秋气肃，霜林翳远道。游子辞故乡，登途展遐眺。寒烟横苍莽，积翠迷深窅。扬帆千里去，云山一何杳。江声日夜闻，清猿伤客抱。抑郁念伊人，抗情寄物表。俯仰今昔间，爰披江蓠草。相思秋水清，相见春风杪。同心蕙与兰，两地参与昴。侧身云梦泽，离怀空缭绕。申章托缱绻，意气良自宝。
采莲曲
作者：曹尔垣
朝代：清
体裁：词

菱歌初引日迟迟，菡萏迎风欲放时。竞打鸳鸯抛约臂，生憎两两宿连枝。
苏门访孙夏峰先生不值
作者：曹尔埏
朝代：清

大雅久沈沦，老成俱寂寞。当代仰哲人，此地宗伊洛。弱冠扬骏声，幽奥穷坟索。文藻丽班扬，风流迈李郭。德辉固冲融，高怀复磅礴。素履难具陈，古人恨不作。岁晚慕隐沦，散发卧丘壑。变化叹犹龙，腾骞迅孤鹤。讵意动华时，未遂颍箕乐。远谢苏门隈，燕蓟暂栖泊。山水失主人，孤云将焉托。遥望子云亭，松花自开落。
折杨柳
作者：曹尔埴
朝代：清

去年折杨柳，还与君同陌。今年折杨柳，关山千里隔。思君不可见，攀条长叹息。遥遥玉笛吹，总是伤行役。
毗陵道中
作者：曹尔埴
朝代：清

两岸暮潮平，风帆一叶轻。人烟随日暝，渔火傍沙明。纤月流高树，悲笳接废营。乡关情更切，回首望孤城。
一剪梅 其一 理绣
作者：曹尔堪
朝代：清

襞开五色上衣裳。抽引针长，抽引丝长。养娘新配浅深妆，红处思量，白处思量。多情已戒绣鸳鸯，蜂又双双，蝶又双双。谁描花样使人伤，并蒂兰房，并菂莲房。
一剪梅 其二 风情
作者：曹尔堪
朝代：清

春浓画阁下帘钩，人在青楼，书在红楼。谁将芳草字忘忧。花已含愁，酒更添愁。凄凉无绪擘箜篌，病似残秋，梦断残秋。萧郎离恨托词头。写怨梁州，入破甘州。
一剪梅·理绣
作者：曹尔堪
朝代：清

襞开五色上衣裳。抽引针长，抽引丝长。养娘新配浅深妆，红处思量，白处思量。多情已戒绣鸳鸯，蜂又双双，蝶又双双。谁描花样使人伤，并蒂兰房，并菂莲房。春浓画阁下帘钩，人在青楼，书在红楼。谁将芳草字忘忧。花已含愁，酒更添愁。凄凉无绪擘箜篌，病似残秋，梦断残秋。萧郎离恨托词头。写怨梁州，入破甘州。
一萼红·秋兴
作者：曹尔堪
朝代：清

盼芳洲。有白蘋几许，分绕绿溪幽。树老藏鸦，芦深避雁，渔歌唤起沙鸥。轻梦随一枝短橹，睡过了、枫叶伍塘秋。怪煞西风，故将残柳，绾住闲愁。堪叹驹阴如驶，挽江边逝水，佳丽难留。云散巫峰，雨昏湘浦，魂消燕子矶头。亲曾见，偎红倚翠，就今日、霜鬓对寒篝。暗数当年豪举，分付东流。
上西楼·寒夜闻雁
作者：曹尔堪
朝代：清

冬来荻老荷稀。雁高飞。不记东西，何处梦依依。夜里。缘底事。叫霜威。几度江南，秋老又思归。
丑奴儿令 其一 晓妆
作者：曹尔堪
朝代：清

晓风吹破流苏暖，花满香奁。蝶满湘帘。拾起残红玉笋尖。未梳蝉鬓如云压，膏沐微沾。宫粉轻拈。十样新眉懒去添。
丑奴儿令 其三 惜别
作者：曹尔堪
朝代：清

多情一向真痴绝，范蠡湖边，西子湖边。两地相逢再世缘。别时杯酒浇何处，夜合花前，芍药花前。独自悲欢若个怜。
丑奴儿令 其二 闺思
作者：曹尔堪
朝代：清

远山染黛帘初卷，新月微笼，薄雾轻笼。只许巫山入梦中。晓妆惆怅无人见，杏样衫好，茜样鞋红。半臂殷勤护守宫。
丑奴儿令·晓妆
作者：曹尔堪
朝代：清

晓风吹破流苏暖，花满香奁。蝶满湘帘。拾起残红玉笋尖。未梳蝉鬓如云压，膏沐微沾。宫粉轻拈。十样新眉懒去添。远山染黛帘初卷，新月微笼，薄雾轻笼。只许巫山入梦中。晓妆惆怅无人见，杏样衫好，茜样鞋红。半臂殷勤护守宫。多情一向真痴绝，范蠡湖边，西子湖边。两地相逢再世缘。别时杯酒浇何处，夜合花前，芍药花前。独自悲欢若个怜。
东风第一枝
作者：曹尔堪
朝代：清

寒食胶饧，暖风梳柳，杏花开处零乱。年年青草如茵，铺软玉，钩斜畔。客心憔悴，玉人去，玉箫声断。别扬州，疲马征衫。晓渡黄河沙岸。村酿熟、貂裘须换。茆屋小、盲鸡频唤。月明偏照人孤，回忆红桥酒幔、东华尘涨，谁与拭、何郎粉汗。看白云、变态无端。归觅渔樵旧伴。
临江仙 其一 有赠
作者：曹尔堪
朝代：清

可怪侬家香不散，吴衫到处提携。我方拟似恐难齐。自然真味在，芳麝正填脐。又是碧云才一挽，鸦鬟压耳犹低。遥知年可及垂笄。春宵经夜雨，未解作悲啼。
临江仙 其七 赠僧
作者：曹尔堪
朝代：清

曾向山中消日月，饱看竹翠枫丹。驯猿守洞虎登坛。地炉烧鸭脚，晴叶焙龙团。偶到人间持钵坐，粥鱼声绕空滩。浮生弹指悟邯郸。孤筇冲积雪，百衲护春寒。
临江仙 其三 初夏清溪闲泛
作者：曹尔堪
朝代：清
体裁：词

十亩之间新霁色，爱看桑者闲闲。扁舟歇处野蒿繁。小桥蝌蚪黑，急水队鱼斑。我羡村家风味美，修然茅屋三间。柳阴泥湿麦泥乾，晓莺新识路，飞去又飞还。
临江仙 其三 初夏清溪闲泛
作者：曹尔堪
朝代：清

十亩之间新霁色，爱看桑者闲闲。扁舟歇处野蒿繁。小桥蝌蚪黑，急水队鱼斑。我羡村家风味美，修然茅屋三间。柳阴泥湿麦泥干，晓莺新识路，飞去又飞还。
临江仙 其二 流墨仙移榻梅花庵用钱尔斐韵简寄
作者：曹尔堪
朝代：清

君在梅花和尚墓，想应让与君龛。梅花栽在墓之南。老僧消受得，日日诵华严。快聚夜深愁客散，惟留月影空潭。晓来卧看壁头山。惜花乎病酒，乃似再眠蚕。
临江仙 其五 寄西湖友人
作者：曹尔堪
朝代：清

万叠玻璃开晓镜，画桡随处堪停。杏花村渚倚红亭。远山平仲绿，幽径寄奴青。学士桥边晞发啸，扶筇应到南屏。莺啼深柳待同听。仙人吹铁笛，小妓索银瓶。
临江仙 其六 金滩寒夕
作者：曹尔堪
朝代：清

疏柳寒村闻暮角，牙樯不骇闲鸥。雁声低度水边楼。冰纹烘雀瓦，雪片压羊裘。画省炉烟犹在眼，故人诗酒绸缪。檀槽玉轸剧风流。周郎能顾曲，平子也销愁。
临江仙 其四 湖上遇游客漫赋
作者：曹尔堪
朝代：清

问是谁家游冶子，风流真个无双。两行红袖对银缸，千金全不惜，春色果难降。幔卷湖船怜小凤，山眉引入高窗。偷携鹦鹉浴平江，玉钩藏细柳，记奏陇西腔。
临江仙·南园池亭携尊赏荷，即席分韵
作者：曹尔堪
朝代：清

草满平泉莎满径，池荷竞斗新妆。一尊我辈自飞扬。鸥乡销鬓白，蚁梦撇腰黄。归路秋声闻络纬，城南竹树都荒。量烟审雨意茫茫。频年呼马走，后日唤牛郎。
临江仙·有赠
作者：曹尔堪
朝代：清

可怪侬家香不散，吴衫到处提携。我方拟似恐难齐。自然真味在，芳麝正填脐。又是碧云才一挽，鸦鬟压耳犹低。遥知年可及垂笄。春宵经夜雨，未解作悲啼。君在梅花和尚墓，想应让与君龛。梅花栽在墓之南。老僧消受得，日日诵华严。快聚夜深愁客散，惟留月影空潭。晓来卧看壁头山。惜花乎病酒，乃似再眠蚕。十亩之间新霁色，爱看桑者闲闲。扁舟歇处野蒿繁。小桥蝌蚪黑，急水队鱼斑。我羡村家风味美，修然茅屋三间。柳阴泥湿麦泥干，晓莺新识路，飞去又飞还。问是谁家游冶子，风流真个无双。两行红袖对银缸，千金全不惜，春色果难降。幔卷湖船怜小凤，山眉引入高窗。偷携鹦鹉浴平江，玉钩藏细柳，记奏陇西腔。万叠玻璃开晓镜，画桡随处堪停。杏花村渚倚红亭。远山平仲绿，幽径寄奴青。学士桥边晞发啸，扶筇应到南屏。莺啼深柳待同听。仙人吹铁笛，小妓索银瓶。疏柳寒村闻暮角，牙樯不骇闲鸥。雁声低度水边楼。冰纹烘雀瓦，雪片压羊裘。画省炉烟犹在眼，故人诗酒绸缪。檀槽玉轸剧风流。周郎能顾曲，平子也销愁。曾向山中消日月，饱看竹翠枫丹。驯猿守洞虎登坛。地炉烧鸭脚，晴叶焙龙团。偶到人间持钵坐，粥鱼声绕空滩。浮生弹指悟邯郸。孤筇冲积雪，百衲护春寒。
临江仙·秋苇
作者：曹尔堪
朝代：清

独向清溪垂钓饵，残芦夹岸萧萧。西风吹紧任蓬飘。枝摇怜弱骨，花袅怯宫腰。不识芦中人在否，每称贫士知交。满江残雪覆平桥。炊烟通一缕，夜夜宿渔舠。
何满子·春思
作者：曹尔堪
朝代：清

新柳轻翻浅浪，春波易皱微风。池阁薄阴融晓景，晴霞已射帘栊。小径愁闻夜雨，拾来数点残红。又被幽禽低唤，鸭炉香篆濛濛。斜倚绣床眉未画，十分针指玲珑。愁入芭蕉心里，情通豆蔻函中。
元城竹枝词
作者：曹尔堪
朝代：清
体裁：词

南方佳果胜侯鲭，丹橘黄柑脍绿橙。寒夜更添滋味美，红泥鲜笋到临清。
八声甘州·秋日怀旧柬友
作者：曹尔堪
朝代：清

似仙人、逃劫保馀年，天意与安排。记行踪飘泊，薄游梁宋，稳渡江淮。若使当时醉死，早向北邙埋。未了名山债，犹着芒鞋。暗数生平忧患，判此身付与，饿虎馋豺。却弹棋卧簟，葵薁对清斋。饮甘瓜、苧衣无汗，碧油停、离席傍金钗。难忘是、太丘酒伴，小住为佳。
八声甘州·题赠盛筠斋佥宪书屋
作者：曹尔堪
朝代：清

记燕山、策马上金阶，彩笔映芙蕖。见美而◇也，天颜有喜，握管踌躇。几度宫门杨柳，春暖晓风梳。客馆浓花靓，退直停车。江上波摇画纛，正南楼载酒，缓带轩渠。想故园三径，归兴菊松馀。好嬉游、武塘梅圃，又何劳、去食武昌鱼。留双眼、冷看台省，衮衮新除。
八声甘州·题赠盛筠斋佥宪书屋
作者：曹尔堪
朝代：清
体裁：词

记燕山、策马上金阶，綵笔映芙蕖。见美而◇也，天颜有喜，握管踌躇。几度宫门杨柳，春暖晓风梳。客馆浓花靓，退直停车。江上波摇画纛，正南楼载酒，缓带轩渠。想故园三径，归兴菊松馀。好嬉游、武塘梅圃，又何劳、去食武昌鱼。留双眼、冷看台省，衮衮新除。
减字木兰花 其一 夏日杂咏
作者：曹尔堪
朝代：清

幽兰欲吐，移进阑干看愈妩。散发当风，上有千寻绿荫浓。纳凉池阁，林影波中鱼戏乐。芳饵刚垂，一尺黄鱼上钓丝。
减字木兰花 其一 清和昼凉酿阴不雨，小词志忆二调
作者：曹尔堪
朝代：清

箨龙抽绿，两部笙黄池上续。猩染蔷薇，雪压酴醾蝶乱飞。半床弦管，樱笋风光过小满。最忆清娱，钓具茶铛寄五湖。
减字木兰花 其三 春暮
作者：曹尔堪
朝代：清

晚飘红雨，吹乱蔷薇啼杜宇。绿树新阴，中有青楼惜别心。湘帘半落，细听呢喃催绣箔。心事谁传，传语鹦哥当锦笺。
减字木兰花 其二 初夏放舟郭外
作者：曹尔堪
朝代：清

垂垂紫楝，四月江心频点燕。亭馆谁家，天棘抽条出屋斜。轻舠不稳，移向伍塘风力紧。晴日将西，黄犊江村水一犁。
减字木兰花 其二 清和昼凉酿阴不雨，小词志忆二调
作者：曹尔堪
朝代：清

阴晴堪画。修竹清风邻可借。红药初开，青雀油幢载酒来。旧游如梦，柳絮粘泥飞不动。好语花卿，何满休弹第一声。
减字木兰花 其二 清和昼凉酿阴不雨，小词志忆二调
作者：曹尔堪
朝代：清
体裁：词

阴晴堪画。修竹清风邻可借。红药初开，青雀油幢载酒来。旧游如梦，柳絮黏泥飞不动。好语花卿，何满休弹第一声。
减字木兰花·夏日杂咏
作者：曹尔堪
朝代：清

幽兰欲吐，移进阑干看愈妩。散发当风，上有千寻绿荫浓。纳凉池阁，林影波中鱼戏乐。芳饵刚垂，一尺黄鱼上钓丝。垂垂紫楝，四月江心频点燕。亭馆谁家，天棘抽条出屋斜。轻舠不稳，移向伍塘风力紧。晴日将西，黄犊江村水一犁。晚飘红雨，吹乱蔷薇啼杜宇。绿树新阴，中有青楼惜别心。湘帘半落，细听呢喃催绣箔。心事谁传，传语鹦哥当锦笺。
减字木兰花·清和昼凉酿阴不雨，小词志忆二调
作者：曹尔堪
朝代：清

箨龙抽绿，两部笙黄池上续。猩染蔷薇，雪压酴醾蝶乱飞。半床弦管，樱笋风光过小满。最忆清娱，钓具茶铛寄五湖。阴晴堪画。修竹清风邻可借。红药初开，青雀油幢载酒来。旧游如梦，柳絮粘泥飞不动。好语花卿，何满休弹第一声。
凤凰台上忆吹箫·研露堂小集
作者：曹尔堪
朝代：清
体裁：词

愚谷逃虚，廉泉止渴，浮名敢驾徐刘。记袍寒有赠，剑秃无仇。蟋蟀凄吟戍垒，浇残沥、霜气横秋。休更弄，西邻短笛，唤起闲愁。忘忧。且宜长啸，正葵含黄靥，幕敞青油。笑封侯取印，尽曲如钩。乐此蔬畦瓜架，新篘熟、弟倡兄酬。归田好，谁偕坐卧，立鹭眠鸥。
初冬同半千问旭静鉴过访扫叶清凉寺山楼
作者：曹尔堪
朝代：清

冶城幽寺即寒村，黄叶堆来昼闭门。疏竹影摇通水色，垂柑实老绽霜痕。天浮吴楚看明灭，月满江山自吐吞。更与虎头添画本，长空帆影雾中昏。
别梅杓司兼寄施愚山
作者：曹尔堪
朝代：清

吴苑煨炉历已残，幽人时戴竹皮冠。《龟兹》不改歌声妙，牛斗犹余剑气寒。金粉销沈空响屟，溪山平远待凭栏。回看京洛宾朋盛，公宴诗成敌建安。
千秋岁 其一 夏日题壁
作者：曹尔堪
朝代：清

池塘清思，菡萏红生腻。凉正嫩，人初起。榴残犹灼火，竹稚齐摇翠。闻巧哢，画眉能搅西堂睡。柏子抽烟细，蟹眼潮刚沸。时坐卧，浓阴底。屐黏苔藓晕，衣惹荼蘼刺。还生受，桃笙簟滑凉于水。
千秋岁 其二 题袁重其侍母弄孙图
作者：曹尔堪
朝代：清

砚田堪饱，却比菑畬好。滫瀡具，斑衣绕。海中仙果熟，雪里青山老。娱白发，麻姑麟脯安期枣。堂上孙常抱，反哺同乌鸟。贫亦乐，仁为宝。弄獐休写错，怀橘应归早。请所与，洗儿钱付西邻媪。
千秋岁·夏日题壁
作者：曹尔堪
朝代：清

池塘清思，菡萏红生腻。凉正嫩，人初起。榴残犹灼火，竹稚齐摇翠。闻巧哢，画眉能搅西堂睡。柏子抽烟细，蟹眼潮刚沸。时坐卧，浓阴底。屐黏苔藓晕，衣惹荼蘼刺。还生受，桃笙簟滑凉于水。砚田堪饱，却比菑畬好。滫瀡具，斑衣绕。海中仙果熟，雪里青山老。娱白发，麻姑麟脯安期枣。堂上孙常抱，反哺同乌鸟。贫亦乐，仁为宝。弄獐休写错，怀橘应归早。请所与，洗儿钱付西邻媪。
千秋岁引·惊悟
作者：曹尔堪
朝代：清
体裁：词

囊底枯萤，檐头乾鹊，辛苦功名亦何乐。饶他虎气今为鼠，尽教龙蛰犹如蠖。卖浆家，贩缯市，多寥落。私羡尚平登五岳，何用季心矜一诺。今古英豪总萧索。东华软尘剧奔走，北邙枯冢终栖托。猛回头，上蔡犬，华亭鹤。
千秋岁引·惊悟
作者：曹尔堪
朝代：清

囊底枯萤，檐头干鹊，辛苦功名亦何乐。饶他虎气今为鼠，尽教龙蛰犹如蠖。卖浆家，贩缯市，多寥落。私羡尚平登五岳，何用季心矜一诺。今古英豪总萧索。东华软尘剧奔走，北邙枯冢终栖托。猛回头，上蔡犬，华亭鹤。
华岩庵小憩有怀南还诸子
作者：曹尔堪
朝代：清

莱陌瓜畦取径斜，空林宿鸟隐袈裟。风欹霜压西邻竹，茜染栀匀九日花。庾信似悲摇落早，阮公休恸道途赊。江东已报收诸郡，浪息银河好泛槎。
华胥引·蝶梦燕赵
作者：曹尔堪
朝代：清

婆娑金马，转盼虚空，梦中蝴蝶。燕赵佳人，良宵绮席偎粉靥。书生潦倒名场，薄命元同妾。还我渔矶，去题江上红叶。细雨青蓑，狎波涛、鹭交鸥接。舒卷闲云，生疏五陵豪侠。东观残书犹在，偶翻行箧。鲂鲤家乡，归来无用弹铗。
南乡子 其一 初夏
作者：曹尔堪
朝代：清

浴水燕飞忙，门外长溪碧绕塘。柳暗柴门遮屋角，邻墙。又见梧阴过草堂。风动落花凉，树树新浓罩，曲房。中有鸟巢浑不见，莺藏。为乳双雏觉昼长。
南乡子 其三 春情
作者：曹尔堪
朝代：清

酒病中春朝，颊晕槟榔醉未消。手简龙团吹活火，频烧。茶灶轻翻蟹眼潮。多事在今宵，淡写青山半幅绡。付舆红儿收贮了，偏娇。银甲调成和紫箫。
南乡子 其二 冬晓
作者：曹尔堪
朝代：清

鹦鹉懒梳翎，巧学人间唤小名。昨夜腊梅花冻了，零星。纤手敲冰出胆瓶。初旭暖芳屏，卷幔重重酒半醒。枕上高吟诗句好，消停。惹得鸦鬟阁绣听。
南乡子 其五 送客还闽
作者：曹尔堪
朝代：清

闽海国南乡，万里归程岭树荒。日落行人愁虎豹，苍凉。恼杀衫鸡报夕阳。结客剩诗囊，古剑芒鞋铁裲裆。如火炎风蒸荔熟，甘草。饱啖晶盘十八娘。
南乡子 其四 赠红儿
作者：曹尔堪
朝代：清
体裁：词

停酒按红牙，苏合香浓掠鬓鸦。秋水模糊偏可惜，夭斜。十五娉婷早破瓜。愁恨遍天涯，飞絮啼莺是妾家。莫道胭脂开未足，惊誇。却占河阳一县花。
南乡子 其四 赠红儿
作者：曹尔堪
朝代：清

停酒按红牙，苏合香浓掠鬟鸦。秋水模糊偏可惜，夭斜。十五娉婷早破瓜。愁恨遍天涯，飞絮啼莺是妾家。莫道胭脂开未足，惊夸。却占河阳一县花。
南乡子·初夏
作者：曹尔堪
朝代：清

浴水燕飞忙，门外长溪碧绕塘。柳暗柴门遮屋角，邻墙。又见梧阴过草堂。风动落花凉，树树新浓罩，曲房。中有鸟巢浑不见，莺藏。为乳双雏觉昼长。鹦鹉懒梳翎，巧学人间唤小名。昨夜腊梅花冻了，零星。纤手敲冰出胆瓶。初旭暖芳屏，卷幔重重酒半醒。枕上高吟诗句好，消停。惹得鸦鬟阁绣听。酒病中春朝，颊晕槟榔醉未消。手简龙团吹活火，频烧。茶灶轻翻蟹眼潮。多事在今宵，淡写青山半幅绡。付舆红儿收贮了，偏娇。银甲调成和紫箫。停酒按红牙，苏合香浓掠鬟鸦。秋水模糊偏可惜，夭斜。十五娉婷早破瓜。愁恨遍天涯，飞絮啼莺是妾家。莫道胭脂开未足，惊夸。却占河阳一县花。闽海国南乡，万里归程岭树荒。日落行人愁虎豹，苍凉。恼杀衫鸡报夕阳。结客剩诗囊，古剑芒鞋铁裲裆。如火炎风蒸荔熟，甘草。饱啖晶盘十八娘。
南乡子·题画
作者：曹尔堪
朝代：清

幽涧却红尘。石上长留草木春。万壑千岩回合处，嶙峋。莫遣渔郎更问津。宠辱总非真。鸡犬桃源好卜邻。似我馀生甘采药，前因。梦里卢生解笑人。
南歌子·西湖夜泛
作者：曹尔堪
朝代：清

镜展娇如雪，衫轻怯受风。薄阴偏觉鬓丝浓。独喜清秋无暑、画船空。频劝杯中绿，微添酒后红。银筝一曲手玲珑。见有檀痕低掐、印酥胸。
卜算子·忆梦
作者：曹尔堪
朝代：清

愁剧暂成眠，有梦轻如絮。醒后犹期会面难，何况天涯路。相见不禁欢，醒却无寻处。但愿年年在梦中，一世和郎住。
卫源竹枝词
作者：曹尔堪
朝代：清
体裁：词

旧藩宫殿已荒丘，玉蝀桥空水自流。百尺觚棱馀碧瓦，行人遥见望京楼。
双调望江南·秋暮
作者：曹尔堪
朝代：清

秋欲暮，江水尽生凉。鸥浴似添涛外雪，林疏微映菊前黄。材屋日恒长。初刈获、粳秫半登场。簖起肥螯宜买醉，瓮倾新酒远闻香。一笑举杯觞。
古银槎歌赠荔裳
作者：曹尔堪
朝代：清
体裁：古风

长安伏日赤如火，曲槛虚亭门不锁。宋公召我园林游，河朔冰盘浸瓜果。山雨忽收宾客至，出示酒鎗异恒制。枯槎怪石坐神仙，周彝汉卣应无二。元季巧匠朱碧山，市隐皋桥称绝艺。倪黄山水吴兴书，几与古人争位置。群贤惊诧手摩挲，神刀鬼斧曾琢磨。西邮好贮葡萄酒，南海空矜鹦鹉螺。至正年间遭杀僇，野火烧天烟万斛。内府珍裘裂雉头，旧家宝瑟焚蛇腹。独此古物在人间，感慨乾坤同转毂。秘器偕藏埒球贝，波斯问价昂珠玉。三百年来贵有徵，请检陶家辍耕录。亟呼从者倾郫筒，恢拓智勇开心胸。为庆遭逢落公手，瓷碗况出隗嚣宫。两美相兼且觞月，干将莫邪亦神物。枕蛇骑虎安足愁，读罢长歌叹奇绝。宋公本是神仙才，文笔不役人间来。何妨跳入银槎里，御风万里游蓬莱。
周量赋诗赠行依来韵留别
作者：曹尔堪
朝代：清

每食无鱼叹此身，栖迟丘陇谢风尘。秋垂野菊携书卷，晓上寒潮拂钓纶。伍相祠前多病客，荆卿垆畔和歌人。著书忘老松鳞蜕，醉倚瓜庐岸角巾。
唐多令
作者：曹尔堪
朝代：清

高柳暗藏鸦。池塘试听蛙。丽樵边、戍鼓休挝。佳景正逢樱笋候，人半醉，泼新茶。宿酿不须赊。婆娑烛影斜。叹吾衰、种故园瓜。羊仲支颐求仲笑，无好梦，到京华。
唐多令·夏夜客斋
作者：曹尔堪
朝代：清

纨扇动微吟，湘帘草色深。苎衫凉、钩月初临。扑起流萤过别院，曾照见、女儿心。风壁响清琴，银蝉送晚林。算青楼、露气萧森。白面谁家年少客，些个事、会相寻。
唐多令·夏夜客斋
作者：曹尔堪
朝代：清
体裁：词

纨扇动微吟，湘帘草色深。苧衫凉、钩月初临。扑起流萤过别院，曾照见、女儿心。风壁响清琴，银蝉送晚林。算青楼、露气萧森。白面谁家年少客，些个事、会相寻。
啸台
作者：曹尔堪
朝代：清

两山翠柏摇天风，古台突兀荒山中。宏正残碑断复续，左氏书法文崆峒。摩挲句读叹古雅，万颗真珠春自泻。中散原非入道姿，公和本是逃名者。人间机阱苦相撄，石髓青精足养生。嵇公援琴阮公哭，虚负空岩长啸声。
女冠子 其一 秋日述怀
作者：曹尔堪
朝代：清

淡烟浓水，正值江南秋美。力田嘉，小巷晴收秫，山厨晚煮瓜。鹅黄家酝酒，猩赤手栽花。一雨重阳近，觉寒些。
女冠子 其二 山房寒思
作者：曹尔堪
朝代：清

吴船来往，爱听画眉停桨。冷红飞，石丑犹称丈，花娇却字妃。伫看千药绽，空忆四腮肥。松鼠檐前落，已忘机。
女冠子·秋日述怀
作者：曹尔堪
朝代：清

淡烟浓水，正值江南秋美。力田嘉，小巷晴收秫，山厨晚煮瓜。鹅黄家酝酒，猩赤手栽花。一雨重阳近，觉寒些。吴船来往，爱听画眉停桨。冷红飞，石丑犹称丈，花娇却字妃。伫看千药绽，空忆四腮肥。松鼠檐前落，已忘机。
好事近 其一 送客北游
作者：曹尔堪
朝代：清

斯世少英雄，应笑成名竖子。衰草夕阳弥望，吊金元遗垒。霜桥孤月照空囊，枯树乱鸦起，旅馆芜菁低照，读数行残史。
好事近 其二 夷门书屋
作者：曹尔堪
朝代：清

舴艋泛溪花，流水一湾堪泊。古木撑云溜雨，似垂髯猿猱。山中日尽已忘年，展卷代行乐。短簿祠前归去，见紫薇花落。
好事近·送客北游
作者：曹尔堪
朝代：清

斯世少英雄，应笑成名竖子。衰草夕阳弥望，吊金元遗垒。霜桥孤月照空囊，枯树乱鸦起，旅馆芜菁低照，读数行残史。舴艋泛溪花，流水一湾堪泊。古木撑云溜雨，似垂髯猿猱。山中日尽已忘年，展卷代行乐。短簿祠前归去，见紫薇花落。
如梦令 其一 江村
作者：曹尔堪
朝代：清

芳蕨桃花江渚，管领渔蓑归去。唱起竹枝词，独自轻移柔橹。深处，深处，添得半篙春雨。
如梦令 其二 初寒即事
作者：曹尔堪
朝代：清

溪畔蘋花开小，墙角低垂红枣。深夜卷西风，床下莎鸡来早。倾倒，倾倒。秋社新醅正好。
如梦令·江村
作者：曹尔堪
朝代：清

芳蕨桃花江渚，管领渔蓑归去。唱起竹枝词，独自轻移柔橹。深处，深处，添得半篙春雨。溪畔蘋花开小，墙角低垂红枣。深夜卷西风，床下莎鸡来早。倾倒，倾倒。秋社新醅正好。
孙钟元先生北还夜话宁境僧舍
作者：曹尔堪
朝代：清

卫源留兼旬，驱车即云迈。迟我一日行，觏止乃大快。移镫视须眉，耿耿照孤介。侠分燕赵风，学疏濂洛派。嘉遁获安贞，长筮得天山卦。追溯万历年，亲历几兴坏。屈指数难尽，披发见何怪。所著宜名山，流传深足戒。梗概绍刘杨，浮名鄙草芥。静观去矜心，庞公床下拜。
季天中给谏病没于辽左赋诗吊之
作者：曹尔堪
朝代：清

撄鳞奏草动宸居，海内争传痛哭书。羝乳竟虚头白后，葵丹空照汗青馀。三春漠漠关云黯，千里茫茫塞草疏。蜕骨龙荒何日返，只怜化鹤到淮徐。
宿州
作者：曹尔堪
朝代：清

城破空濠在，郊寒木叶稀。数家非土著，一雁向云飞。晓月疏杨柳，清风老蕨薇。年来新战鬼，污血几时归？
寒食春墅
作者：曹尔堪
朝代：清
体裁：七言律诗

模糊晓雨漫霏霏，寒食江村客正归。杏酪分香茶灶冷，麦饧胶齿柘烟微。春塘燕子愁相并，江店桃花湿更飞。如办玄真青箬笠，茜溪东下鳜鱼肥。
小重山·寄讯戏和友沂
作者：曹尔堪
朝代：清

并翅文鸳叠锦茵，倚阑闻一叹、为何人。眉痕愁锁远山颦。春风悄、无绪唤真真。绮陌漾芳尘，步摇攲绿鬓、舞衫新。穿花痴蝶露全身，罗裙褪、自有暗香亲。
小重山·寄讯戏和友沂
作者：曹尔堪
朝代：清
体裁：词

并翅文鸳叠锦茵，倚阑闻一叹、为何人。眉痕愁锁远山颦。春风悄、无绪唤真真。绮陌漾芳尘，步摇欹绿鬓、舞衫新。穿花痴蝶露全身，罗裙褪、自有暗香亲。
少年游·柬友
作者：曹尔堪
朝代：清

故园春到弄芳菲，人静落红稀。柳岸渔汀，风来水面，鸂鶒一双飞。泖东丙舍宵闻鹤，潇洒芰荷衣。鲈脍烘盐，莼羹杂豉，何负季鹰归。
山花子·秋晚
作者：曹尔堪
朝代：清

黄蝶寻花褪薄衣，槐阴吹老漏斜晖。红枣挂枝秋已熟，打应稀。不断雁声和月叫，重惊鸦宿带霜飞。田有香粳园有菊，几时归。
巫山一段云·却寄
作者：曹尔堪
朝代：清

晓露雕栏湿，轻风弱柳斜。朱楼画槛认伊家。曾驻七香车。翠箔昏筛月，红绡晚护花。盈盈玉笋惯涂鸦。无绪抱琵琶。
广陵怀古
作者：曹尔堪
朝代：清
体裁：七言律诗

何须故老话兴亡，兵后繁华事渺茫。邗水曲流通汝汉，芜城衰草恨齐梁。客寻芳榭惊歌断，马过朱栏识酒香。不尽泪痕伤往迹，野桃红雨湿雷塘。
应天长·春怀用周美成元韵
作者：曹尔堪
朝代：清

池塘皱绿，带柳萦花，绯桃方露酣色。万户禁烟萧索，冷淘和寒食。江南远，愁作客。谁见慰、旅怀孤寂。甚无绪、尊前自许，诞康狂籍。系马问当垆，醉墨淋漓，题湿酒家壁。尤爱裁云镂月，清幽莫愁宅。深深处，过绮陌。浓扫后、落红无迹。莫推阻，歌扇相偎，旧时曾识。
御街行·春游
作者：曹尔堪
朝代：清

墙边桃靥晴微逗，杨柳弱枝垂瘦。平郊花草逐人香，都是黄疏青豆。谁家少妇，踏青归去，不省钗钿溜。无情嫩绿江边斗，唤起迭翻新奏。暖风引出汗微香，沾上游春衫袖。怪他江水，晴波有晕，似学眉儿皱。
忆王孙
作者：曹尔堪
朝代：清

侍儿新沐避芳丛。整理簪花笑语工。为爱新晴垂柳浓，挂帘栊，风搅山茶满地红。
忆王孙·夏景
作者：曹尔堪
朝代：清

粉墙如月透疏篁。冰簟筠帘风味凉。叶底吟蝉清昼长。浴鸳鸯。惊起荷花隔岸香。
忆秦娥 其一 戏和
作者：曹尔堪
朝代：清

垂珠幕，罗裙怕引狂风恶。狂风恶。画楼深处，是谁轻薄。帐儿偎倚星儿落。莫惊犬吠金铃索。金铃索。饶他夜静，有人知觉。
忆秦娥 其三 伤逝
作者：曹尔堪
朝代：清

东君恶。好花未足风先落。风先落。啼猿两岸，峡云飘泊。问天搔首天疑错。无端玉树尘埋却。尘埋却。诸公皆在，斯人不作。
忆秦娥 其二 冬感
作者：曹尔堪
朝代：清

残霞没。隃糜冻黑西风突。西风突。怪鸱悲啸，一天霜月。衔杯慷慨冠冲发。古今人物都消歇。都消歇。阴房鬼火，战场枯骨。
忆秦娥·戏和
作者：曹尔堪
朝代：清

垂珠幕，罗裙怕引狂风恶。狂风恶。画楼深处，是谁轻薄。帐儿偎倚星儿落。莫惊犬吠金铃索。金铃索。饶他夜静，有人知觉。残霞没。隃糜冻黑西风突。西风突。怪鸱悲啸，一天霜月。衔杯慷慨冠冲发。古今人物都消歇。都消歇。阴房鬼火，战场枯骨。东君恶。好花未足风先落。风先落。啼猿两岸，峡云飘泊。问天搔首天疑错。无端玉树尘埋却。尘埋却。诸公皆在，斯人不作。
念奴娇 其一 题叶癯仙明府翠交阁二调
作者：曹尔堪
朝代：清
体裁：词

孤亭新就，称葛巾潇洒，曲阑频倚。堪羡风流如昨日，不减元龙豪气。北海开樽，东山着屐，有数神仙吏。乌纱皂盖，晓来都染山翠。身在百尺楼头，临空一啸，万木无声坠。◇烛修书寒夜永，后阁争遗半臂。桃叶喉轻，柘枝腰转，白傅方微醉。胡床麈柄，自然江左风致。
念奴娇 其一 题叶癯仙明府翠交阁二调
作者：曹尔堪
朝代：清

孤亭新就，称葛巾潇洒，曲阑频倚。堪羡风流如昨日，不减元龙豪气。北海开樽，东山著屐，有数神仙吏。乌纱皂盖，晓来都染山翠。身在百尺楼头，临空一啸，万木无声坠。◇烛修书寒夜永，后阁争遗半臂。桃叶喉轻，柘枝腰转，白傅方微醉。胡床麈柄，自然江左风致。
念奴娇 其七 冬日虎丘遣兴
作者：曹尔堪
朝代：清
体裁：词

屐痕带雪，看千人坐上，苔纹似绣。茶灶枫林随意歇，徙倚好娱清画。主簿祠荒，生公石老，崩壑疏寒宝。消沉霸业，尚传神虎悲吼。麋鹿群走苏台，阖闾葬处，宿莽浓烟凑。谁划剑池通海眼，铁壁千寻决溜。晋代风流，吴宫花草，塔影斜阳后。短箫横笛，墓前明月依旧。
念奴娇 其七 冬日虎丘遣兴
作者：曹尔堪
朝代：清

屐痕带雪，看千人坐上，苔纹似绣。茶灶枫林随意歇，徙倚好娱清画。主簿祠荒，生公石老，崩壑疏寒宝。销沉霸业，尚传神虎悲吼。麋鹿群走苏台，阖闾葬处，宿莽浓烟凑。谁划剑池通海眼，铁壁千寻决溜。晋代风流，吴宫花草，塔影斜阳后。短箫横笛，墓前明月依旧。
念奴娇 其九 “念奴娇·舟中携酒同西樵送荔裳入都”
作者：曹尔堪
朝代：清

临江洒酒，叹萍踪聚散。惊鸥骇鹭，湖上牙墙客舆处，正是樱桃初熟。恰又成三，扬州重见，醉看今宵菊。短歌酬酢，依然身在迈轴。匆遽送别宦河，雁行先起，万种离情簇。弹铗且无鱼可饱，安向渠渠夏屋。小雨昏鸦，发船鼓，赛唱何年续。明朝相忆，板桥茆店人独。
念奴娇 其二 题叶癯仙明府翠交阁二调
作者：曹尔堪
朝代：清

百城民社，却等闲抛去，故园归早。旧识黄莺双白鹭，重赴主人林岛。活水拖蓝，修林染碧，托出银蟾皎。蛮姬捧砚，两弯眉如扫。频向槛外澄观，伍塘帆远，只比寒鸦小。麦浪交风闻雉雊，北郭青青未了。十万兵藏，五千轻授，丙夜凭搜讨。渔歌唱和，一场春梦方晓。
念奴娇 其五 湖上夏景同澹心赋
作者：曹尔堪
朝代：清

西湖千顷，尽消残红粉，又倾金穴。柳带画楼珠箔静，恰是晓妆时节。小扇风回，曲栏人悄，兽碳初烹雪。泉声断续，倍添今夜呜咽。还讶苏小当年，停歌不语，轻与多情别。离恨如天愁似海，软怯肝肠似铁。三竺云浮，六桥烟涨，总化鹃啼血。桃笙角枕，谁怜香汗微热。
念奴娇 其八 赠孙无言还黄山
作者：曹尔堪
朝代：清

袖中携赠，乃松滋侯也，诗尤清绝。五十馀年词客老，孤枕寒衾如铁。白露朝零，青毡夜冷。扪口犹存舌。绳枢蓬户，时来长者车辙。忽念故里名山，愿言归隐，长与红尘别。三月烟花全不识，歌吹竹西空热。翠筱苍衫，家缘易就，莫道斑鸠拙。荷衣藤杖，饱看峰顶晴雪。
念奴娇 其六 寄怀魏子时官成都司李
作者：曹尔堪
朝代：清

锦官自昔，称都会佳丽，已消兵劫。望帝魂归城郭坏，月黑悲啼古堞。剑阁哀猿，刀州啸虎，蜀栈行人怯。草堂无迹，桤林犹战风叶。闻说万里桥西，子云宅畔，丰草长林接。为问薛涛笺在否？几树露桃红靥。诸葛名垂，文翁教远，赋缅相如猎。好寻双鲤，嘉陵江上行艓。
念奴娇 其十 《念奴娇·即席再赋呈李研斋前辈宋荔裳观察王西樵考功》
作者：曹尔堪
朝代：清

古文高手，有达老耆旧，欧曾堪续。箬笠布袍云竹杖，看尽浮云反复。再遇莱阳，词场雄踞。暂友山中鹿。旗亭载酒，楚辞痛饮还读。又有天壤王郎，水姿玉映，不救何平叔。歌吹芜城期共醉，漫挂蒲帆一幅。岸帻横眸，昔年隋苑，今是渔家屋。宾朋杂坐，不妨人淡于菊。
念奴娇 其十一 《念奴娇·柬冒辟疆、陈散木》
作者：曹尔堪
朝代：清

风尘燕市，与渐离诸客，垆头击筑。放逐归来停锦缆，烟景苍凉满目。晓埭趋鼯，荒畴骨葛，赋语应难读。故人重见，自伤髀已生肉。华发镜里萧森，瘦筇短褐，羞对东篱菊。二十六年缘底事，偏记西湖僧屋。杨柳堤长，芙蓉溪冷，且饱芜菁粥。红桥客散，日斜同倚修竹。
念奴娇·客园宴集
作者：曹尔堪
朝代：清

闲寻猿鹤，系澄溪小艇，霜清今夕。好月未亏悬水面，桥外波光已白。蟹舍黏萍，鸭阑护草，倚徙亭边石。扫除三径，客园不施逋客。惆怅年少场中，管弦嘈沸，俯仰皆陈迹。珍重晚寒留半臂，托兴浑如博弈。擪笛梅边，搊筝莺语，疑在岐王宅。阿环微醉，酒边衰鬓堪惜。
念奴娇·立夏日同友人集王丹麓斋中
作者：曹尔堪
朝代：清

满天飞絮，正夏初临也，晴和时节。嘶断玉骢斜照里，乱扑银鞍如雪。竹粉新含，蜂黄渐褪，巧剪雏莺舌。先裁白苧，楝花开后微热。且放小艇随流，言寻胜侣，酒茗香清绝，鹅炙鱼羹供一饱，蔬笋不妨频摘。剑吼龙堆，轻翻鹿苑，往事闲中说。留春春去，似人容易离别。
念奴娇·送幼光还白门同仲驭二调
作者：曹尔堪
朝代：清

孤舟初发，正严霜似雪，布帆如纸。一派残云萦别恨，愁向青山隐几。晚圃黄花，小槽红酒，客路谁同醉？蒯缑黯淡，自将管乐为比。遥念旅宿方寒，丹阳古道，老树酣青紫。戍鼓沉沉天未晓，残月模糊映水。白帢谈兵，青灯读《易》，漫洒英雄泪。啼乌成阵，石头城外潮起。南飞乌鹊，绕疏林三匝，无枝可寄。聊借远游抒肮脏，莫似相如憔悴。山峙金蕉。江来楚蜀，帆系斜阳里。中流击辑，气吞湖海万里。双眼一望苍茫，寒涛如箭，个个牙樯起。旧日精灵都已尽，何况堂前燕子。晋宋衣冠，陈隋宫寝，社鼓神鸦耳。佛狸祠下，怒潮空打遗垒。西湖千顷，尽消残红粉，又倾金穴。柳带画楼珠箔静，恰是晓妆时节。小扇风回，曲栏人悄，兽碳初烹雪。泉声断续，倍添今夜呜咽。还讶苏小当年，停歌不语，轻与多情别。离恨如天愁似海，软怯肝肠似铁。三竺云浮，六桥烟涨，总化鹃啼血。桃笙角枕，谁怜香汗微热。锦官自昔，称都会佳丽，已消兵劫。望帝魂归城郭坏，月黑悲啼古堞。剑阁哀猿，刀州啸虎，蜀栈行人怯。草堂无迹，桤林犹战风叶。闻说万里桥西，子云宅畔，丰草长林接。为问薛涛笺在否？几树露桃红靥。诸葛名垂，文翁教远，赋缅相如猎。好寻双鲤，嘉陵江上行艓。屐痕带雪，看千人坐上，苔纹似绣。茶灶枫林随意歇，徙倚好娱清画。主簿祠荒，生公石老，崩壑疏寒宝。销沉霸业，尚传神虎悲吼。麋鹿群走苏台，阖闾葬处，宿莽浓烟凑。谁划剑池通海眼，铁壁千寻决溜。晋代风流，吴宫花草，塔影斜阳后。短箫横笛，墓前明月依旧。袖中携赠，乃松滋侯也，诗尤清绝。五十馀年词客老，孤枕寒衾如铁。白露朝零，青毡夜冷。扪口犹存舌。绳枢蓬户，时来长者车辙。忽念故里名山，愿言归隐，长与红尘别。三月烟花全不识，歌吹竹西空热。翠筱苍衫，家缘易就，莫道斑鸠拙。荷衣藤杖，饱看峰顶晴雪。临江洒酒，叹萍踪聚散。惊鸥骇鹭，湖上牙墙客舆处，正是樱桃初熟。恰又成三，扬州重见，醉看今宵菊。短歌酬酢，依然身在迈轴。匆遽送别宦河，雁行先起，万种离情簇。弹铗且无鱼可饱，安向渠渠夏屋。小雨昏鸦，发船鼓，赛唱何年续。明朝相忆，板桥茆店人独。古文高手，有达老耆旧，欧曾堪续。箬笠布袍云竹杖，看尽浮云反复。再遇莱阳，词场雄踞。暂友山中鹿。旗亭载酒，楚辞痛饮还读。又有天壤王郎，水姿玉映，不救何平叔。歌吹芜城期共醉，漫挂蒲帆一幅。岸帻横眸，昔年隋苑，今是渔家屋。宾朋杂坐，不妨人淡于菊。风尘燕市，与渐离诸客，垆头击筑。放逐归来停锦缆，烟景苍凉满目。晓埭趋鼯，荒畴骨葛，赋语应难读。故人重见，自伤髀已生肉。华发镜里萧森，瘦筇短褐，羞对东篱菊。二十六年缘底事，偏记西湖僧屋。杨柳堤长，芙蓉溪冷，且饱芜菁粥。红桥客散，日斜同倚修竹。
念奴娇·题叶癯仙明府翠交阁二调
作者：曹尔堪
朝代：清

孤亭新就，称葛巾潇洒，曲阑频倚。堪羡风流如昨日，不减元龙豪气。北海开樽，东山著屐，有数神仙吏。乌纱皂盖，晓来都染山翠。身在百尺楼头，临空一啸，万木无声坠。◇烛修书寒夜永，后阁争遗半臂。桃叶喉轻，柘枝腰转，白傅方微醉。胡床麈柄，自然江左风致。百城民社，却等闲抛去，故园归早。旧识黄莺双白鹭，重赴主人林岛。活水拖蓝，修林染碧，托出银蟾皎。蛮姬捧砚，两弯眉如扫。频向槛外澄观，伍塘帆远，只比寒鸦小。麦浪交风闻雉雊，北郭青青未了。十万兵藏，五千轻授，丙夜凭搜讨。渔歌唱和，一场春梦方晓。
意难忘·雅集
作者：曹尔堪
朝代：清

一枕沧浪。在故园老矣，总胜他乡。庭柯留晚照。寒雁待秋霜。菱角美，芋头香，赛洛浦伊鲂。已惯听萧萧暮雨，曲唱吴娘。西陵刻烛飞觞。彷古人八达，佐史三章。醉同陶令卧，醒亦次公狂。看两鬓渐苍苍。遇斗酒须尝。更相期、中秋月白，重九花黄。
憩半山亭
作者：曹尔堪
朝代：清

曲岭行人少，孤僧独静居。云中炊火郁，竹里出烟虚。松老惟藏鼠，泉寒欲冻鱼。寺门犹五里，且憩半山庐。
捣练子 其一 乙亥冬暮晓行
作者：曹尔堪
朝代：清

风欲静，冻交加。冰啮霜痕阁岸斜。流水无声波不起，冷烟微月写轻霞。
捣练子 其三 庐州光华寺旅怀
作者：曹尔堪
朝代：清

江北路，廨东头。白帢青骡绊客愁。梧雨滴残蛩语咽，他乡明日是中秋。
捣练子 其二 春思
作者：曹尔堪
朝代：清

人正倦，昼偏长。梦醒微闻绣阁香。花径寻芳谁是伴，金衣公子雪衣娘。
捣练子·乙亥冬暮晓行
作者：曹尔堪
朝代：清

风欲静，冻交加。冰啮霜痕阁岸斜。流水无声波不起，冷烟微月写轻霞。人正倦，昼偏长。梦醒微闻绣阁香。花径寻芳谁是伴，金衣公子雪衣娘。江北路，廨东头。白帢青骡绊客愁。梧雨滴残蛩语咽，他乡明日是中秋。
无题和王阮亭祠部彭骏孙进士
作者：曹尔堪
朝代：清
体裁：七言律诗

翡翠妆残睡起迟，鸭炉香缕熨相思。念珠爱数红蕉子，银甲愁牵白藕丝。绮阁漫矜三妇艳，锦衾惟许一人知。伤心旧约金尊散，寒食啼鹃细雨时。
春晚柬届甫寅仲
作者：曹尔堪
朝代：清
体裁：七言律诗

绿暗池塘春事稀，酴醾染紫木香肥。银纱薄映蜻蜓翅，宫粉才销蛱蝶衣。梁燕去随红雨落，沙鸥轻逐白云飞。江干何处添诗兴，芍药花船泊钓矶。
昭君怨·巳卯二月同斯羽兄弟招集舟中观演家剧，魏子一于雨中为余图扇，因调小词题其上
作者：曹尔堪
朝代：清

日暮画船微雨，图取春阴缕缕。烟气散江湄，柳痕垂。一笔远村如抹，望去胭脂欲泼。屋角有桃花，是谁家？
望江南 其一 清暑
作者：曹尔堪
朝代：清

无个事，吹送鲤鱼风。药圃农岐收鹤虱，花阴邹楚笑鸡虫。我自倒郫筒。
望江南 其一 秋景
作者：曹尔堪
朝代：清

秋山冷，苔石气崚嶒。一缕残钟知过树，千岩幽响不离灯。人似住山僧。
望江南 其一 题疑舫
作者：曹尔堪
朝代：清

真旷远，空碧卷帘收。为道岸高知是屋，如逢水涨便疑舟。身世可沉浮。
望江南 其一 题疑舫
作者：曹尔堪
朝代：清
体裁：词

真旷远，空碧捲帘收。为道岸高知是屋，如逢水涨便疑舟。身世可沈浮。
望江南 其三 清暑
作者：曹尔堪
朝代：清

无个事，闲煞玉人箫。西楚战场乌啄骨，南村渔舍草齐腰。忽忽六时消。
望江南 其二 戊寅初夏
作者：曹尔堪
朝代：清

初夏好，门外嫩凉吹。笋点斑痕抽玳瑁，水添绿晕涨玻璃。新结竹边篱。
望江南 其二 清暑
作者：曹尔堪
朝代：清

无个事，谢客当深山。橘刺浑如鹰爪快，苔钱都作鹿皮斑。衰病此林间。
望江南 其二 秋景
作者：曹尔堪
朝代：清

秋砧远，深夜响孤城。冻月一痕分照影，寒风十里细传声。楼角数严更。
望江南·清暑
作者：曹尔堪
朝代：清

无个事，吹送鲤鱼风。药圃农岐收鹤虱，花阴邹楚笑鸡虫。我自倒郫筒。无个事，谢客当深山。橘刺浑如鹰爪快，苔钱都作鹿皮斑。衰病此林间。无个事，闲煞玉人箫。西楚战场乌啄骨，南村渔舍草齐腰。忽忽六时消。
望江南·秋景
作者：曹尔堪
朝代：清

秋山冷，苔石气崚嶒。一缕残钟知过树，千岩幽响不离灯。人似住山僧。秋砧远，深夜响孤城。冻月一痕分照影，寒风十里细传声。楼角数严更。
望江南·题疑舫
作者：曹尔堪
朝代：清

真旷远，空碧卷帘收。为道岸高知是屋，如逢水涨便疑舟。身世可沉浮。初夏好，门外嫩凉吹。笋点斑痕抽玳瑁，水添绿晕涨玻璃。新结竹边篱。
朝中措 其一 龙潭驿怀旧
作者：曹尔堪
朝代：清

惊涛吹簸老龙憨，暮雨且停骖。红树斜分建业，青山多在江南。远樯排汉，乱帆击汰，百尺空潭。一曲渭城歌罢，酒楼谁是何戡。
朝中措 其二 东干小憩
作者：曹尔堪
朝代：清

平沙水漫暮潮通，亚竹野桃红。燕子国中佳日，白鸥社里东风。干将故里，避喧铲迹，斗酒过从。错字休教铁铸，来寻三泖渔翁。
朝中措·龙潭驿怀旧
作者：曹尔堪
朝代：清

惊涛吹簸老龙憨，暮雨且停骖。红树斜分建业，青山多在江南。远樯排汉，乱帆击汰，百尺空潭。一曲渭城歌罢，酒楼谁是何戡。平沙水漫暮潮通，亚竹野桃红。燕子国中佳日，白鸥社里东风。干将故里，避喧铲迹，斗酒过从。错字休教铁铸，来寻三泖渔翁。
木兰花令 其一 秋忆
作者：曹尔堪
朝代：清

木瓜香遍钟山道，桂子倩人斜插帽。歌摇朱雀桁前花，酒溅乌衣堂下草。十年浪迹浮云杳，画槛生烟无客到。沙家零落寇家贫，若个琵琶传贺老。
木兰花令 其三 己亥中秋京邸怀旧
作者：曹尔堪
朝代：清

平山堂外青螺阁，廿四桥边流水咽。无端击筑动悲歌，侠骨难教脂粉抹。衔杯仰视浮云滑，摇笔堪追秋兴八。芜城烟景不胜愁，舞帐牵萝空夜月。
木兰花令 其二 送客南还
作者：曹尔堪
朝代：清

轻装破浪冲天堑。醉里吴钩看不厌。催人两鬓是双丸，伴汝孤帆惟一剑。五湖烟景从今古，唉乃莲歌游女艳。纵令珠履曳侯门，只抵黄梁眠客店。
木兰花令 其五 金鱼池
作者：曹尔堪
朝代：清

虬松碧瓦云边阔，堤上鸣泉流且咽。胭脂两靥斗新妆，獭髓尤怜眉际抹。临池绮席壶觞滑，公子遨游沟丈八。琵琶少妇闹红楼，个个酥胸斜抱月。
木兰花令 其六 寄松之
作者：曹尔堪
朝代：清

回头吴楚风烟阔，离思浑如枯涧咽。东华扑面软尘多，惭愧何郎连汗抹。莼羹羡尔沾唇滑，作者七人今有八。垂虹秋色最关情，知向长桥看串月。
木兰花令 其四 秋暮旅怀
作者：曹尔堪
朝代：清

马蹄踏遍平沙阔，别院时闻笙管咽。霜前白雁已南飞，泼墨愁看鸦阵抹。红槽滴酒真珠滑，炊熟黄粱寻卫八。风吹残柳碧星稀，门外辘轳鸣晓月。
木兰花令·秋忆
作者：曹尔堪
朝代：清

木瓜香遍钟山道，桂子倩人斜插帽。歌摇朱雀桁前花，酒溅乌衣堂下草。十年浪迹浮云杳，画槛生烟无客到。沙家零落寇家贫，若个琵琶传贺老。轻装破浪冲天堑。醉里吴钩看不厌。催人两鬓是双丸，伴汝孤帆惟一剑。五湖烟景从今古，唉乃莲歌游女艳。纵令珠履曳侯门，只抵黄梁眠客店。平山堂外青螺阁，廿四桥边流水咽。无端击筑动悲歌，侠骨难教脂粉抹。衔杯仰视浮云滑，摇笔堪追秋兴八。芜城烟景不胜愁，舞帐牵萝空夜月。马蹄踏遍平沙阔，别院时闻笙管咽。霜前白雁已南飞，泼墨愁看鸦阵抹。红槽滴酒真珠滑，炊熟黄粱寻卫八。风吹残柳碧星稀，门外辘轳鸣晓月。虬松碧瓦云边阔，堤上鸣泉流且咽。胭脂两靥斗新妆，獭髓尤怜眉际抹。临池绮席壶觞滑，公子遨游沟丈八。琵琶少妇闹红楼，个个酥胸斜抱月。回头吴楚风烟阔，离思浑如枯涧咽。东华扑面软尘多，惭愧何郎连汗抹。莼羹羡尔沾唇滑，作者七人今有八。垂虹秋色最关情，知向长桥看串月。
柬同年吴方涟侍御
作者：曹尔堪
朝代：清

长安暑退雨来初，隔巷清秋苦索居。执戟长饥愁曼倩，杜门病渴卧相如。十年兄弟干戈后，万里生涯瘴疠余。正可从容谋谏草，治安惟待贾生书。
柳梢青·春思
作者：曹尔堪
朝代：清

垂柳风斜。隔墙黄蝶，吹入人家。客散旗亭，燕离芳榭，多似杨花。频将浅碧笼纱。须好护、幽兰吐芽。问酒情深，寻花病懒，泪上琵琶。
柳梢青·春闺
作者：曹尔堪
朝代：清
体裁：词

昨日清明。桃花红浪，做出多情。带恨粘愁，无端若住、一点春饧。东风难雨难晴，看又过、残花乱莺。酒伴关心，灯前偷泪，撩乱银筝。
柳梢青·春闺
作者：曹尔堪
朝代：清

昨日清明。桃花红浪，做出多情。带恨黏愁，无端若住、一点春饧。东风难雨难晴，看又过、残花乱莺。酒伴关心，灯前偷泪，撩乱银筝。
步蟾宫·秋意
作者：曹尔堪
朝代：清

木樨香吐金英细，碧水畔、金风如洗。高楼一夜对婵娟，仿佛在、广寒宫里。疏风淡汉无纤腻，坐渐觉、露华微泚。赪桐叶底斗鹌鹑，空搅乱、花阴满地。
步蟾宫·秋意
作者：曹尔堪
朝代：清
体裁：词

木樨香吐金英细，碧水畔、金风如洗。高楼一夜对婵娟，髣髴在、广寒宫里。疏风淡汉无纤腻，坐渐觉、露华微泚。赪桐叶底斗鹌鹑，空搅乱、花阴满地。
水调歌头 其一 野园即景
作者：曹尔堪
朝代：清

简僻辞城市，努力到东皋。尘喧不敢入耳、风日静衡茅。傍屋新蒸红柿，贴岸交垂青楝，暖旭上林梢。拄杖声微响，有客到门敲。棘为墙，书作枕，颇清高。随心自有乐事、恩怨等鸿毛。高大王家台榭，婉转谢公丝竹，今日尽蓬蒿。饮酒栽花外，何物使神劳。
水调歌头 其三 赠歌者
作者：曹尔堪
朝代：清

五月黄梅雨，莺啭苎衫天。西园恰有新曲、雁柱泻珠圆。初似奔泉决溜，又似小窗儿女，银甲蹙鹍弦。红粉围香阵，花颤舞筵前。凉州调，渭城唱，剧堪怜。怜伊入破余响、铁马斗风烟。星散何戡歌板，灰冷宁王玉笛，肠断旧姻缘。流落贺怀智，老大李延年。
水调歌头 其三 赠歌者
作者：曹尔堪
朝代：清
体裁：词

五月黄梅雨，莺啭苧衫天。西园恰有新曲、雁柱泻珠圆。初似奔泉决溜，又似小窗儿女，银甲蹙鹍弦。红粉围香阵，花颤舞筵前。凉州调，渭城唱，剧堪怜。怜伊入破馀响、铁马斗风烟。星散何戡歌板，灰冷宁王玉笛，肠断旧姻缘。流落贺怀智，老大李延年。
水调歌头 其二 鹤湖书院怀旧
作者：曹尔堪
朝代：清

伍子塘如练，帆影没晴空。使君旧筑高阁、上接落霞红。阒寂柳洲亭子，时听渔舟唉乃，月出叫征鸿。烟起垂杨外，秋入碧梧中。更东望，云间矗，九点峰。以文会友于此、荏苒各成翁。斗酒百篇挥洒，年少呼枭浮白，意气尽豪雄。陵谷一朝改，郁邑庶人风。
水调歌头 其五 别同馆张尔成副使已八年癸卯冬访之金滩署中留憩匝月长调志慨
作者：曹尔堪
朝代：清

杏苑骄珠勒，仙露赐金茎。紫骝并辔来往、意气压西京。朝罢委蛇退食，拟献上林词赋，深窅玉堂清。绛雪韦祠里，树底唤流莺。十年事，晨星乱，怒潮生。君能怜我失路、永夜醉秦筝。屈指石渠俦侣，一霎升沉如梦，对酒独盱衡。回望柯亭月，仍照绿槐明。
水调歌头 其六 题翁子霞梅花书屋图
作者：曹尔堪
朝代：清

风日江村好，绕屋有梅花。闲来倚阁高望、山尽吐平沙。千尺乔松盘屈，三径柴门静掩，人道是仙家。幽涧历冰雪，偏照影横斜。红药院，紫薇省，漫矜夸。黄粱唤起痴梦、领受此烟霞。且办隐囊沙帽，健在棕鞋箬笠。闲试六班茶。坐卧暗香里。一笑读南华。
水调歌头 其六 题翁子霞梅花书屋图
作者：曹尔堪
朝代：清
体裁：词

风日江村好，绕屋有梅花。闲来倚阁高望、山尽吐平沙。千尺乔松盘屈，三径柴门静掩，人道是仙家。幽涧历冰雪，偏照影横斜。红药院，紫薇省，漫矜誇。黄粱唤起痴梦、领受此烟霞。且办隐囊沙帽，健在棕鞋箬笠。闲试六班茶。坐卧暗香里。一笑读南华。
水调歌头 其四 怀旧
作者：曹尔堪
朝代：清

螺黛凝烟髻，鸭绿腻春塘。相逢恰是丽景、横笛嘹清商。素质休教粉污，自有天然标格。淡扫寿阳妆。醋醋猩裙艳，盼盼燕泥香。芹芽白，兰芽紫，舣归航。旧时舞榭、何处画壁女萝荒。草没银筝院落，苔长凤鞋花径，佳节倍思量。一百五寒食，七十二鸳鸯。
水调歌头·游北山同亭彦赋，赠草堂主人
作者：曹尔堪
朝代：清

有客复有客，相约问林泉。忽逢清晓急雨，酿就插秧天。风底楝华吹尽，池畔荷花未放，莎岸刺吴船。奇石堪呼丈，野史自编年。题咏处，墨似漆，笔如椽。名贤多少佳句，遗迹至今传。十八公符松萝，九万里，宽鹏运不换囗囗囗。曝背南轩日，销夏北窗眠。
水调歌头·野园即景
作者：曹尔堪
朝代：清

简僻辞城市，努力到东皋。尘喧不敢入耳、风日静衡茅。傍屋新蒸红柿，贴岸交垂青楝，暖旭上林梢。拄杖声微响，有客到门敲。棘为墙，书作枕，颇清高。随心自有乐事、恩怨等鸿毛。高大王家台榭，婉转谢公丝竹，今日尽蓬蒿。饮酒栽花外，何物使神劳。伍子塘如练，帆影没晴空。使君旧筑高阁、上接落霞红。阒寂柳洲亭子，时听渔舟唉乃，月出叫征鸿。烟起垂杨外，秋入碧梧中。更东望，云间矗，九点峰。以文会友于此、荏苒各成翁。斗酒百篇挥洒，年少呼枭浮白，意气尽豪雄。陵谷一朝改，郁邑庶人风。五月黄梅雨，莺啭苎衫天。西园恰有新曲、雁柱泻珠圆。初似奔泉决溜，又似小窗儿女，银甲蹙鹍弦。红粉围香阵，花颤舞筵前。凉州调，渭城唱，剧堪怜。怜伊入破余响、铁马斗风烟。星散何戡歌板，灰冷宁王玉笛，肠断旧姻缘。流落贺怀智，老大李延年。螺黛凝烟髻，鸭绿腻春塘。相逢恰是丽景、横笛嘹清商。素质休教粉污，自有天然标格。淡扫寿阳妆。醋醋猩裙艳，盼盼燕泥香。芹芽白，兰芽紫，舣归航。旧时舞榭、何处画壁女萝荒。草没银筝院落，苔长凤鞋花径，佳节倍思量。一百五寒食，七十二鸳鸯。杏苑骄珠勒，仙露赐金茎。紫骝并辔来往、意气压西京。朝罢委蛇退食，拟献上林词赋，深窅玉堂清。绛雪韦祠里，树底唤流莺。十年事，晨星乱，怒潮生。君能怜我失路、永夜醉秦筝。屈指石渠俦侣，一霎升沉如梦，对酒独盱衡。回望柯亭月，仍照绿槐明。风日江村好，绕屋有梅花。闲来倚阁高望、山尽吐平沙。千尺乔松盘屈，三径柴门静掩，人道是仙家。幽涧历冰雪，偏照影横斜。红药院，紫薇省，漫矜夸。黄粱唤起痴梦、领受此烟霞。且办隐囊沙帽，健在棕鞋箬笠。闲试六班茶。坐卧暗香里。一笑读南华。
水龙吟·湖舫泛雨呈座客
作者：曹尔堪
朝代：清

柳堤一带疏烟，轻云润压漫天絮。清阴不断，横遮湖水，远笼高树。莫近城闉，喧声难谢，急移幽渚。看青萍风发，碧油波涨，轻舟稳，无惊惧。白浪岂能阻，泛春泉、满倾杯斝。啸呼烟雨，我身欲仿，雪衰披鹭。懒学英雄，论兵扪虱，遇雷失著。拟赠人长剑，焚予枯管，作渔樵去。
汉宫春·客园晚集，即席赋呈钱龙门先生
作者：曹尔堪
朝代：清

有酒如淮，问东郊梧竹，可许温存。园林残暑刚退，好放清尊。酿秋急雨，润池边、石气云根。须臾见，虹明水净，夕阳返照山村。吹落荷珠万斛，正香浮碧浪。月度黄昏。莫教谢傅屐齿，印破苔痕。莼羹鲈鲙，尽栖迟、静里乾坤。君勿怪，参军蛮语，挥毫曾赋天孙。
汉宫春·己卯冬日同魏子一子存蒋亭彦兄弟家子闲舟吴门用辛韵
作者：曹尔堪
朝代：清
体裁：词

一叶孤舟，忆昨宵帆缓，才到桐庐。今朝浮白相赏，不舆家殊。呼庐豪快，严觞政、杯斝难疏。船篷外，阴云作雪，灯前寒夜偏无。岁岁吴闾风景，但樯停舣似，妓少花如。惟是酣馀笔墨，为尔为余。清樽欲散，尽分颁、浊酒残鲈。红笺有，画师巨董，字临王右军书。
汉宫春·已卯冬日同魏子一子存蒋亭彦兄弟家子闲舟吴门用辛韵
作者：曹尔堪
朝代：清

一叶孤舟，忆昨宵帆缓，才到桐庐。今朝浮白相赏，不舆家殊。呼庐豪快，严觞政、杯斝难疏。船蓬外，阴云作雪，灯前寒夜偏无。岁岁吴闾风景，但樯停舣似，妓少花如。惟是酣馀笔墨，为尔为余。清樽欲散，尽分颁、浊酒残鲈。红笺有，画师巨董，字临王右军书。
江城子 其一 偶忆
作者：曹尔堪
朝代：清

狭邪深处暗香浮，暂淹留，典鹴裘。歌板轻圆，携上木兰舟。桦烛红衫私语密，花底屐，柳边楼。一天征雁唤离愁，泪应流，为伤秋。梧叶银床，霜气入帘钩。偏恼丽谯铜箭急，残梦醒，在心头。
江城子 其二 偶忆
作者：曹尔堪
朝代：清

御沟流碧水初融。凤城东，海棠红。韦相祠前，曲槛系花骢。星散昔年童冠侣，时追忆，舞雩风。半生都在别离中。绿尊空，剩衰翁。槐里知交，无字与归鸿。笠泽春波宽似海，明月下，下鱼筒。
江城子·偶忆
作者：曹尔堪
朝代：清

狭邪深处暗香浮，暂淹留，典鹴裘。歌板轻圆，携上木兰舟。桦烛红衫私语密，花底屐，柳边楼。一天征雁唤离愁，泪应流，为伤秋。梧叶银床，霜气入帘钩。偏恼丽谯铜箭急，残梦醒，在心头。御沟流碧水初融。凤城东，海棠红。韦相祠前，曲槛系花骢。星散昔年童冠侣，时追忆，舞雩风。半生都在别离中。绿尊空，剩衰翁。槐里知交，无字与归鸿。笠泽春波宽似海，明月下，下鱼筒。
沁园春
作者：曹尔堪
朝代：清

悲哉为情，风日高寒，忽已深秋。见绕篱隙地，草生卷耳，近墙修竹，蔓引牵牛。草木无知，诗篇有恨，半是凄凉半是愁。谁慰我，有囊中蜀锦，匣里吴钩。豪时弦索歌喉。听家乐、相期醉未休。喜一天星斗，中元佳节，千林红紫，九日寻游。荷盖犹擎，菊英方绽，身在林泉兴自幽。徘徊处，称葛巾野服，不羡轻裘。
沁园春
作者：曹尔堪
朝代：清

白露方滋，修荻半湾，丹枫一林。想伊人长啸，栏干频倚，鲈才破玉，菊已含金。秋老生悲，风来偏快，囊括湘流有赋心。舒怀抱，借湖山作带，江海为襟。提壶不厌相寻。松影合、幽居觉更深。爱不渝霜雪，岁寒敦好，时闻笙鹤，空谷传音。谡谡涛生，亭亭盖偃，气概清贞贯古今。听忘倦，任青乎赤也，供我微吟。
沁园春 其一 已卯冬日寒斋感兴
作者：曹尔堪
朝代：清
体裁：词

时值严寒，木叶无多，争陨飘风。百颗榴实，霜边坠紫，一棚枸杞，云里垂红。妆点凄晨，流连卒岁，多少穷愁闭户中。寒齑饭，但前村觅火，荒圃挑崧。平生淡泊为功。愧无策谋生还未工。且西园洒墨，研经读史，东郊习射，挟矢弯弓。麟阁标名，燕颔封爵，只索殊恩属乃公。偏多事，为伤时感遇，咄咄山翁。
沁园春 其七 自嘲和孝峙尔斐四用前韵
作者：曹尔堪
朝代：清

客老蓟门，筚篥城头，顿起悲风。但晓餐入直，沙飞浩浩，暮还休沐，霾暗濛濛。虎观寒飙，凤城华鬓，空说扶桑日正东。随清跸，献铙歌朱鹭，天乐回中。鼎湖攀鬣难从。偕痛哭褒公与鄂公。竟一朝放费，塞翁失马，百年瞬息，山穴寻龙。畚锸须埋，形骸可略，阮籍刘伶酒社同。真险绝，几飘零异域，万里扶筇。
沁园春 其三 赠周逸僧纳姬同程穆倩赋
作者：曹尔堪
朝代：清

有美一人，特地钟情，愁城病魔。向迷楼芳草，闲寻堕珥，竹西明月，缓度轻歌。若个能怜，从前是恨，半掩残缸卸绮罗。支馀梦，怅洗脂抹黛，密约蹉跎。欣逢才子来过。正三五清光分外多。喜同心钿合，黄金可铸，并头银蒜，锦幔成窝。教鹊为桥，呼鸳作枕，今夜双成唤奈何。眉痕细，倩词场彩笔，画远山螺。
沁园春 其三 赠周逸僧纳姬同程穆倩赋
作者：曹尔堪
朝代：清
体裁：词

有美一人，特地钟情，愁城病魔。向迷楼芳草，闲寻堕珥，竹西明月，缓度轻歌。若个能怜，从前是恨，半掩残缸卸绮罗。支馀梦，怅洗脂抹黛，密约蹉跎。欣逢才子来过。正三五清光分外多。喜同心钿合，黄金可铸，并头银蒜，锦幔成窝。教鹊为桥，呼鸳作枕，今夜双成唤柰何。眉痕细，倩词场綵笔，画远山螺。
沁园春 其二 怀州王明府园亭
作者：曹尔堪
朝代：清

怀庆城东，竹树清阴，亭馆初开。荼蘼架压，丛花铺雪，湘筠角小，新笋惊雷。三里平芜，千里夏木，云气堆浓王屋隈。寻幽径，似南京犀浦，如豆青梅。使君却费尊罍。叹解俎盘桓真快哉。喜林泉位置，手芟杨柳，宾朋啸咏，杂坐莓苔。屐齿泥深，帽檐红落，还与殷勤劝酒杯。银蹄滑，笑诸公高兴，冒雨归来。
沁园春 其五 尔斐见和用韵再酬
作者：曹尔堪
朝代：清
体裁：词

瓶冻知寒，拥褐挑灯，夜吼狂风。叹曰为改岁，三星在罶，我来自备，零雨其濛。白帢逃明，绿蓑垂钓，伍子塘南甪里东。雄心在，记射雕没羽，上谷云中。十年漆沮之从。牛马走，羞衬太史公。想苏卿窖底，往还惟雁，管宁陌上，腹尾皆龙。迁谪惊魂，揩磨老眼，别墅寻花尚可同。消残历，看故园报赛，暂阁游筇。
沁园春 其五 尔斐见和用韵再酬
作者：曹尔堪
朝代：清

瓶冻知寒，拥褐挑灯，夜吼狂风。叹曰为改岁，三星在罶，我来自备，零雨其濛。白帢逃明，绿蓑垂钓，伍子塘南角里东。雄心在，记射雕没羽，上谷云中。十年漆沮之从。牛马走，羞衬太史公。想苏卿窖底，往还惟雁，管宁陌上，腹尾皆龙。迁谪惊魂，揩磨老眼，别墅寻花尚可同。消残历，看故园报赛，暂阁游筇。
沁园春 其六 答赠孝峙尔玉尔斐兼悼天鹿三用前韵
作者：曹尔堪
朝代：清

畴昔盛年，四五词家，谑月嘲风。自烽烟澒洞，故人凋谢，白杨萧飒，离黍迷濛。天壤之间，犹存吾辈，坐看川流泻东。全无绪，只矮檐曝背，寒日方中。雪吟花醉能从。披蠹简吾师河上公。更彭城三老，声华是凤，柳州八及，少长为龙。纵感存亡，还娱健在，行见儿孙小字同。陶暮景，向蒲汀系缆，藓磴支筇。
沁园春 其四 残腊里居写怀用尔斐韵柬孝峙
作者：曹尔堪
朝代：清

数点孤梅，伴我余生，斜倚西风。喜主人归里，花如倩盼，群乌啼树，雨前却微濛。春梦婆憨，祝鸡翁返，似胜东坡瘴海东。方鼾睡，耐半天霹雳，飞坠空中。蓬山橐笔相从。今已作，人间亡是公。任峥嵘后辈，文章班马，清闲老友，丘壑夔龙。锦字填词，素筝浊酒，廿载升沉了不同。他年约，拟共寻五岳，雪笠霜筇。
沁园春·已卯冬日寒斋感兴
作者：曹尔堪
朝代：清

时值严寒，木叶无多，争陨飘风。百颗榴实，霜边坠紫，一棚枸杞，云里垂红。妆点凄晨，流连卒岁，多少穷愁闭户中。寒齑饭，但前村觅火，荒圃挑崧。平生淡泊为功。愧无策谋生还未工。且西园洒墨，研经读史，东郊习射，挟矢弯弓。麟阁标名，燕颔封爵，只索殊恩属乃公。偏多事，为伤时感遇，咄咄山翁。怀庆城东，竹树清阴，亭馆初开。荼蘼架压，丛花铺雪，湘筠角小，新笋惊雷。三里平芜，千里夏木，云气堆浓王屋隈。寻幽径，似南京犀浦，如豆青梅。使君却费尊罍。叹解俎盘桓真快哉。喜林泉位置，手芟杨柳，宾朋啸咏，杂坐莓苔。屐齿泥深，帽檐红落，还与殷勤劝酒杯。银蹄滑，笑诸公高兴，冒雨归来。有美一人，特地钟情，愁城病魔。向迷楼芳草，闲寻堕珥，竹西明月，缓度轻歌。若个能怜，从前是恨，半掩残缸卸绮罗。支馀梦，怅洗脂抹黛，密约蹉跎。欣逢才子来过。正三五清光分外多。喜同心钿合，黄金可铸，并头银蒜，锦幔成窝。教鹊为桥，呼鸳作枕，今夜双成唤奈何。眉痕细，倩词场彩笔，画远山螺。数点孤梅，伴我余生，斜倚西风。喜主人归里，花如倩盼，群乌啼树，雨前却微濛。春梦婆憨，祝鸡翁返，似胜东坡瘴海东。方鼾睡，耐半天霹雳，飞坠空中。蓬山橐笔相从。今已作，人间亡是公。任峥嵘后辈，文章班马，清闲老友，丘壑夔龙。锦字填词，素筝浊酒，廿载升沉了不同。他年约，拟共寻五岳，雪笠霜筇。瓶冻知寒，拥褐挑灯，夜吼狂风。叹曰为改岁，三星在罶，我来自备，零雨其濛。白帢逃明，绿蓑垂钓，伍子塘南角里东。雄心在，记射雕没羽，上谷云中。十年漆沮之从。牛马走，羞衬太史公。想苏卿窖底，往还惟雁，管宁陌上，腹尾皆龙。迁谪惊魂，揩磨老眼，别墅寻花尚可同。消残历，看故园报赛，暂阁游筇。畴昔盛年，四五词家，谑月嘲风。自烽烟澒洞，故人凋谢，白杨萧飒，离黍迷濛。天壤之间，犹存吾辈，坐看川流泻东。全无绪，只矮檐曝背，寒日方中。雪吟花醉能从。披蠹简吾师河上公。更彭城三老，声华是凤，柳州八及，少长为龙。纵感存亡，还娱健在，行见儿孙小字同。陶暮景，向蒲汀系缆，藓磴支筇。客老蓟门，筚篥城头，顿起悲风。但晓餐入直，沙飞浩浩，暮还休沐，霾暗濛濛。虎观寒飙，凤城华鬓，空说扶桑日正东。随清跸，献铙歌朱鹭，天乐回中。鼎湖攀鬣难从。偕痛哭褒公与鄂公。竟一朝放费，塞翁失马，百年瞬息，山穴寻龙。畚锸须埋，形骸可略，阮籍刘伶酒社同。真险绝，几飘零异域，万里扶筇。
沧海行
作者：曹尔堪
朝代：清
体裁：古风

沧海昼惊街市空，人家大屋火焰红。逆渠奋臂在仓卒，屠戮命吏如寒虫。君不见严装夜走沂山脚，胶州金钱恣充橐。回鞭立破睢宁城，浮桥径渡宿迁郭。沸鼎鱼游何所逃，劲兵压阵如鸿毛。黄河日落鼓声绝，鲸鲵血赤腥弓刀。擒魁方略制俄顷，肤功壮气青天高。可知缚虎势宜亟，追奔月没辕门黑。俘馘多归淮海营，勾连自绝湖南贼。深山群盗逋天诛，招徕解散今有无。后事经营贵全胜，闻有逃兵在襄邓。
河满子·离情
作者：曹尔堪
朝代：清

郎是金台旧客，误人锦瑟华年。臂上香痕频怨别，泪珠滴透红绵。愁把青铜频照，从今又舞孤鸾。墙外三声啼鸟，窗前一架花残。垂柳丝丝空自袅，何曾系得郎船。绿绮朱弦凄楚，不堪重听哀弹。
洞仙歌 其一 艳集
作者：曹尔堪
朝代：清

雨黏莎径，做新凉池馆。低唱频斟莫辞满。拥红衫乌鬓，倚暖偎香，称长短、各许玉环飞燕。灯前留意处，队队繁筝，急管轻圆络珠串。烛影动荷风、绕树流萤，才数点、偏照钿蝉金雁。但雕阑、画阁醉相寻，为粉黛消磨，壮心都减。
洞仙歌 其一 艳集
作者：曹尔堪
朝代：清
体裁：词

雨黏莎径，做新凉池馆。低唱频斟莫辞满。拥红衫乌鬓，倚煖偎香，称长短、各许玉环飞燕。灯前留意处，队队繁筝，急管轻圆络珠串。烛影动荷风、绕树流萤，才数点、偏照钿蝉金雁。但雕阑、画阁醉相寻，为粉黛消磨，壮心都减。
洞仙歌 其二 晓过莺脰湖
作者：曹尔堪
朝代：清

悲凉屈宋，重过吴江道。小市鱼虾恼清晓。想蛟龙睡稳，千顷晴澜，风色好、霜后白蘋花老。角巾还故土，烟月谁争，一苇凌波胜蓬岛。茶灶笔床随意具，呼取樵青，芼莼丝、浊醪须倒。看双丸、寒暑织如梭，羡湖笛渔榔，白头翁媪。
洞仙歌·艳集
作者：曹尔堪
朝代：清

雨黏莎径，做新凉池馆。低唱频斟莫辞满。拥红衫乌鬓，倚暖偎香，称长短、各许玉环飞燕。灯前留意处，队队繁筝，急管轻圆络珠串。烛影动荷风、绕树流萤，才数点、偏照钿蝉金雁。但雕阑、画阁醉相寻，为粉黛消磨，壮心都减。悲凉屈宋，重过吴江道。小市鱼虾恼清晓。想蛟龙睡稳，千顷晴澜，风色好、霜后白蘋花老。角巾还故土，烟月谁争，一苇凌波胜蓬岛。茶灶笔床随意具，呼取樵青，芼莼丝、浊醪须倒。看双丸、寒暑织如梭，羡湖笛渔榔，白头翁媪。
浣溪沙 其一 春
作者：曹尔堪
朝代：清

荔子红绫窄称身，轻笼淡墨舞衫新。回眸检点著芳尘。黄雀夜飞归玉辇，紫骝日暖闹朱轮。青楼梳掠惹游人。
浣溪沙 其一 秋日园居二调
作者：曹尔堪
朝代：清

谢客微躯不愿劳，病余觉减酒狂豪。花间行碍◇◇高。个个蔓牵黄荔子，垂垂架挂紫蒲萄。晓盛芳露和兰膏。
浣溪沙 其七 闺情
作者：曹尔堪
朝代：清

朱槛移灯拾翠钿，碧纱窗里簟纹圆，薄寒微觉枕痕边。鸂鶒帐开调凤髓，鹧鸪曲就拨鹍弦，银筝撩我不曾眠。
浣溪沙 其三 秋
作者：曹尔堪
朝代：清

玉盌低斟酒力微，风前团扇未停挥。砧敲红泪落征衣。愁见月高褰绣箔，起乘人静弄金徽，鸳鸯幔冷一萤飞。
浣溪沙 其三 秋
作者：曹尔堪
朝代：清
体裁：词

玉碗低斟酒力微，风前团扇未停挥。砧敲红泪落征衣。愁见月高褰绣箔，起乘人静弄金徽，鸳鸯幔冷一萤飞。
浣溪沙 其九 感秋
作者：曹尔堪
朝代：清

雪急清砧紧树红，昼垂银蒜雨濛濛。洞箫吹倚画楼空。丹凤城高乌叫月，白龙堆冷马嘶风。边愁都在暮笳中。
浣溪沙 其二 夏
作者：曹尔堪
朝代：清

八尺须龙一尺绡，初离凉枕印红潮。自然香腻洗难消。玳瑁帘垂留紫燕，珊瑚架倒戏金猫。藕丝香里送鸾箫。
浣溪沙 其二 秋日园居二调
作者：曹尔堪
朝代：清

消夏如忘伏日高，藤床一枕暑能逃。起呼童子候茶涛。书有蠹巢思曝卷，笺遣蝇墨阻挥毫。编来团扇鹤遗毛。
浣溪沙 其五 过灵塔庵
作者：曹尔堪
朝代：清

棘刺杉针墓外田，鸭头匀绿泻堂前。山僧拥衲只高眠。粉堞影深垂柳畔，石桥路仄野凫边。斜阳踏破草芊芊。
浣溪沙 其八 燕邸清明
作者：曹尔堪
朝代：清

宫柳迎风剪绿齐，隗台春压杏花低。谁家小袜印香泥。玉勒连钱盘辇路，毳裘油壁驻金堤，旧陵芳草杜鹃啼。
浣溪沙 其六 出郭
作者：曹尔堪
朝代：清

绿遍汀蒲浅浪交，波摇新柳散晴郊。幽人携屐叩蓬茅。蛙骇早雷开蛰户，鹊占太岁启春巢。归来斜日过花梢。
浣溪沙 其十 邯郸道中
作者：曹尔堪
朝代：清

赵国寒烟绕鹿车，晓星晴挂柳梢斜。丛台何处问繁华。公子毬场争蹴鞠，佳人绣阁斗琵琶。祗余秋草没黄沙。
浣溪沙 其十一 晚秋漫兴
作者：曹尔堪
朝代：清

晓露生妍黑丑花，乱虫鸣轧木棉斜。棠梨霜叶赤如砂。真似客归遗燕垒，尽容人占是鸥沙。柴门中有故侯家。
浣溪沙 其四 冬
作者：曹尔堪
朝代：清

翠被难温夜似年，珠帘轻卷雾如烟。寒鸦啼到画梁边。鹦鹉怯风攒绿羽，金猊贮火熨红毡。秦筝冻断十三弦。
浣溪沙·春
作者：曹尔堪
朝代：清

荔子红绫窄称身，轻笼淡墨舞衫新。回眸检点著芳尘。黄雀夜飞归玉辇，紫骝日暖闹朱轮。青楼梳掠惹游人。八尺须龙一尺绡，初离凉枕印红潮。自然香腻洗难消。玳瑁帘垂留紫燕，珊瑚架倒戏金猫。藕丝香里送鸾箫。玉盌低斟酒力微，风前团扇未停挥。砧敲红泪落征衣。愁见月高褰绣箔，起乘人静弄金徽，鸳鸯幔冷一萤飞。翠被难温夜似年，珠帘轻卷雾如烟。寒鸦啼到画梁边。鹦鹉怯风攒绿羽，金猊贮火熨红毡。秦筝冻断十三弦。棘刺杉针墓外田，鸭头匀绿泻堂前。山僧拥衲只高眠。粉堞影深垂柳畔，石桥路仄野凫边。斜阳踏破草芊芊。绿遍汀蒲浅浪交，波摇新柳散晴郊。幽人携屐叩蓬茅。蛙骇早雷开蛰户，鹊占太岁启春巢。归来斜日过花梢。朱槛移灯拾翠钿，碧纱窗里簟纹圆，薄寒微觉枕痕边。鸂鶒帐开调凤髓，鹧鸪曲就拨鹍弦，银筝撩我不曾眠。宫柳迎风剪绿齐，隗台春压杏花低。谁家小袜印香泥。玉勒连钱盘辇路，毳裘油壁驻金堤，旧陵芳草杜鹃啼。雪急清砧紧树红，昼垂银蒜雨濛濛。洞箫吹倚画楼空。丹凤城高乌叫月，白龙堆冷马嘶风。边愁都在暮笳中。赵国寒烟绕鹿车，晓星晴挂柳梢斜。丛台何处问繁华。公子毬场争蹴鞠，佳人绣阁斗琵琶。祗余秋草没黄沙。晓露生妍黑丑花，乱虫鸣轧木棉斜。棠梨霜叶赤如砂。真似客归遗燕垒，尽容人占是鸥沙。柴门中有故侯家。
浣溪沙·晓起
作者：曹尔堪
朝代：清

乐事贫家竟不贪，疏雨斜风过城南。单纱消受嫩凉甘。宿砚频催童子涤，好花颁与侍儿簪。暗将私语赌宜男。
浣溪沙·秋日园居二调
作者：曹尔堪
朝代：清

谢客微躯不愿劳，病余觉减酒狂豪。花间行碍◇◇高。个个蔓牵黄荔子，垂垂架挂紫蒲萄。晓盛芳露和兰膏。消夏如忘伏日高，藤床一枕暑能逃。起呼童子候茶涛。书有蠹巢思曝卷，笺遣蝇墨阻挥毫。编来团扇鹤遗毛。
浪淘沙 其一 戊寅十二月二日过智月禅院时冬燠红梅盛开
作者：曹尔堪
朝代：清

唤渡近衡门，信步南村。薄绵今日觉微温。梅染胭脂先破腊。伴佛黄昏。冷淡许谁论，菜甲篁孙。逢僧闲话半无根。斜日一帘当户卷，曝取朝暾。
浪淘沙 其一 戊寅十二月二日过智月禅院时冬燠红梅盛开
作者：曹尔堪
朝代：清
体裁：词

唤渡近衡门，信步南村。薄绵今日觉微温。梅染胭脂先破腊。伴佛黄昏。冷淡许谁论，菜甲篁孙。逢僧闲话半无根。斜日一帘当户捲，曝取朝暾。
浪淘沙 其三 甲辰寒夜遇同馆周文夏侍御于虎丘步月
作者：曹尔堪
朝代：清

松影绕回塘，小阁焚香。可中亭外月如霜。剑气浑疑冲静夜，一片寒光。落叶打虚廊，僧梦方长。排空叫雁也成行。容我五湖随范蠡，烟雨鸣榔。
浪淘沙 其二 上巳
作者：曹尔堪
朝代：清

送暖晓来风，春信微通。满城芳草暮愁中。寒食才过宫柳暗，烟树朦胧。杜曲踏芳丛，有个人同。盘龙绣领御沟东。日落河桥归路晚，嘶断花骢。
浪淘沙 其二 上巳
作者：曹尔堪
朝代：清
体裁：词

送煖晓来风，春信微通。满城芳草暮愁中。寒食才过宫柳暗，烟树朦胧。杜曲踏芳丛，有个人同。盘龙绣领御沟东。日落河桥归路晚，嘶断花骢。
浪淘沙·戊寅十二月二日过智月禅院时冬燠红梅盛开
作者：曹尔堪
朝代：清

唤渡近衡门，信步南村。薄绵今日觉微温。梅染胭脂先破腊。伴佛黄昏。冷淡许谁论，菜甲篁孙。逢僧闲话半无根。斜日一帘当户卷，曝取朝暾。送暖晓来风，春信微通。满城芳草暮愁中。寒食才过宫柳暗，烟树朦胧。杜曲踏芳丛，有个人同。盘龙绣领御沟东。日落河桥归路晚，嘶断花骢。松影绕回塘，小阁焚香。可中亭外月如霜。剑气浑疑冲静夜，一片寒光。落叶打虚廊，僧梦方长。排空叫雁也成行。容我五湖随范蠡，烟雨鸣榔。
浪淘沙·秋景
作者：曹尔堪
朝代：清

桐影下帘帷。山乱斜晖。远峰螺黛欲含眉。残柳无情丝当絮，争奈风吹。孤雁荻花湄。病也堪悲。水侵菡萏怨深谁。绿水人家鱼篆浅，燕子飞归。
浪淘沙·秣陵秋旅
作者：曹尔堪
朝代：清

雁字起江干。红藕花残。月明昨夜照更阑。酒醒忽惊秋色近，回首长看。零露晓风寒。乡梦须还。凤城衰柳不堪攀。木落秦淮人欲去，无限关山。
清平乐
作者：曹尔堪
朝代：清

春光到早。红杏花将老。屋角辛夷含瓣小。一夜东风放了。僻居不惹黄埃。竹溪生满苍苔。莫把柴门就掩。邻家醉酒归来。
清平乐 其一 闺词
作者：曹尔堪
朝代：清

眉痕频皱。不似东风旧。欺尽孤眠寒更透。生得腰肢元瘦。梨花静掩长门。寻常过几黄昏。魂向当初销尽，如何又说销魂。
清平乐 其三 答澹心
作者：曹尔堪
朝代：清

故人何处，居傍要离墓。滕六剪花浓似絮。练鹊巧穿林去。翩翩鹤氅羊裘。羡伊才子风流。试种疏梅绕屋，暮年端傲封侯。
清平乐 其二 隔船却寄为澹心赋和韵
作者：曹尔堪
朝代：清

轻衫雪皎，稳称身材小。隔水秋波频送巧，勾引相思难了。柳枝插入杨枝，故人青眼修眉。对面盈盈不语，浑疑暗忆当时。
清平乐·闺词
作者：曹尔堪
朝代：清

眉痕频皱。不似东风旧。欺尽孤眠寒更透。生得腰肢元瘦。梨花静掩长门。寻常过几黄昏。魂向当初销尽，如何又说销魂。轻衫雪皎，稳称身材小。隔水秋波频送巧，勾引相思难了。柳枝插入杨枝，故人青眼修眉。对面盈盈不语，浑疑暗忆当时。故人何处，居傍要离墓。滕六剪花浓似絮。练鹊巧穿林去。翩翩鹤氅羊裘。羡伊才子风流。试种疏梅绕屋，暮年端傲封侯。
渔家傲 其一 秋日过村家小集予旧邻也
作者：曹尔堪
朝代：清

红蓼滩边频弄桨，农家舴艋如钱盎。郭外清溪流更广。时荡漾，船轻不怕黏天浪。唉乃一声何处唱，我来茅屋开新酿。柴关乌桕遥相向。鸡黍饷，月明已挂霜蓬上。
渔家傲 其二 秋日遣怀
作者：曹尔堪
朝代：清

八月秋晴刚过半，欲招桂馥因牵幔。晴日不寒还不暖，鸿新见，为寻旧渚频频唤。近绕低垣遮客馆，轻黄蝴蝶随人散。飘坠梧桐花砌乱，闲寻看，菊英欲吐东篱畔。
渔家傲·秋日过村家小集予旧邻也
作者：曹尔堪
朝代：清

红蓼滩边频弄桨，农家舴艋如钱盎。郭外清溪流更广。时荡漾，船轻不怕黏天浪。唉乃一声何处唱，我来茅屋开新酿。柴关乌桕遥相向。鸡黍饷，月明已挂霜蓬上。八月秋晴刚过半，欲招桂馥因牵幔。晴日不寒还不暖，鸿新见，为寻旧渚频频唤。近绕低垣遮客馆，轻黄蝴蝶随人散。飘坠梧桐花砌乱，闲寻看，菊英欲吐东篱畔。
游吾谷
作者：曹尔堪
朝代：清

高天热未平，深林绿已老。知是古人宅，瘦蚓号阴草。追维廖赖徒，探寻极深窅。土腴泉更滋，回峰两肘抱。重扃漆镫墨，一声天鸡晓。人来鸟雀去，叶大鼯鼪小。枫赤游更佳，秋心已缥缈。
满庭芳 其一 丁未九日，芜湖赭山登高，有怀里中诸友
作者：曹尔堪
朝代：清

铜狄迷烟，金茎泻露，壮怀今已无成。西风摇落，老大倍关情。回首蓬莱万里，青藜焰、只剩枯檠。千秋后，谁知我者，惟有曲先生。心惊。秋浪发，鲸吞鼍吼，水上横行。望蟂矶突兀，犀浦分明。遥忆茱萸插罢，都尝遍、香稻黄橙。孤踪在，江城客馆，醉卧月三更。
满庭芳 其一 山怜
作者：曹尔堪
朝代：清

壁印狐踪，林开鹿径，山家真个萧条。樵归一束。时带猬中毛。灶下莫愁薪爨。方才拾老柏枯蕉。常扃户，晚间兔尽，饥虎正悲号。良宵。偏不出，倦支石枕，醉卧松梢。说好山无数，奇解寻敲。犹记十年前事，承平久、官税都饶。妻孥食，有时无米，橡栗也常烧。
满庭芳 其七 题夏邑溪南草堂陈简庵别墅
作者：曹尔堪
朝代：清
体裁：词

榴火红烧，荷风白颤，塘柳入夏浮烟。近郊茅屋，南郭与堂连。城外周遭绿水，鵁鶄睡，沙鹭联拳。携觞去，酒生茗止，永日且流连。昔年。曾有赠，主人珍重，墨迹犹鲜。道泪匀竹坞，瘿剖枫天。到此解衣角饮，浑忘倦、说鬼谈禅。三更月，危桥路迮，堤外唤渔船。
满庭芳 其七 题夏邑溪南草堂陈简庵别墅
作者：曹尔堪
朝代：清

榴火红烧，荷风白颤，塘柳入夏浮烟。近郊茅屋，南郭与堂连。城外周遭绿水，睡，沙鹭联拳。携觞去，酒生茗止，永日且流连。昔年。曾有赠，主人珍重，墨迹犹鲜。道泪匀竹坞，瘿剖枫天。到此解衣角饮，浑忘倦、说鬼谈禅。三更月，危桥路迮，堤外唤渔船。
满庭芳 其三 春日园亭赏花
作者：曹尔堪
朝代：清

碧砌楼高，绿垂帘短，蔷薇一架红遮。林间繁缛，蜂与蝶交哗。中有几间精舍，园丁课、洗竹浇花。须防者，风欺雨侮，移就碧笼纱。邻家。宜好护不劳纤手，折取萌芽。得紫丝步障，掩映名葩。喜与封姨无碍，将新句、细按红牙。朱栏内，画屏小影，春气烂晴霞。
满庭芳 其二 旅况
作者：曹尔堪
朝代：清

数点归鸦，一江流水，织成片片离情。蒲帆高挂，偏带夕阳轻。回首来时旧路，凝望处、隔岸山青。青山外、寒林落叶，去雁两三声。长亭。人别后，疏灯明灭，孤枕凄清。恨征途愁醉，酒也难醒。何处悲笳乍起，荒村里、匹马人行。城头上，晚钟敲断，新月淡初生。
满庭芳 其二 钓乐
作者：曹尔堪
朝代：清

钓坠蟾蜍，饵悬蜥蜴，佳词构自奚囊。修纶一尺，独茧下菱塘。借问鱼虾几许，扬筐去、到处徜徉。生来性，直钩可使、不上亦何妨。何妨。终日坐，紫藤花落，白荇花香。有船名舴艋，歌拟沧浪。八十磻溪野叟，名心在、出佐周皇。羊裘子，高山长水，江濑有严光。
满庭芳 其五 重九
作者：曹尔堪
朝代：清

飙馆秋浓，东篱烟暮，昨夜霜信微催。故人饷酒，盘里绣糕堆。须耐黄花佳种，迟迟放、无计教开。先来雁，远山飞叶，同与晚风回。徘徊。三径里，赋心骚首，何限悲哀。叹凄凉南浦，戏马空台。千古场中傀儡，重瞳去、刘寄奴来。英雄泪，樽前休滴，且覆浅深杯。
满庭芳 其六 无声还邺城赋别
作者：曹尔堪
朝代：清

霜鹘盘青，暮鸦翻黑，策马遥送斜阳。人闲似鹤，孤影出回塘。应念夜来高会，分题处、桦烛更长。难消遣，台边暮雨，铜雀剩凄凉。苍茫。云雾外、旁沿滏水，径渡清漳。检客装何有，权可诗囊。识得此心无着，随缘过、去住都忘。山房暖，康王祠下，檐卜透寒香。
满庭芳 其四 丁丑初冬过智月禅院
作者：曹尔堪
朝代：清

过尽千帆，行舟无数，水流城下溶溶。寒坡拖影，荒荻引凄鸿。唤渡小船如叶，长年者、朴古之农。闲时去，寻僧出郭，踏过小桥东。轻风。吹袖满，垂杨结带，瘁草成丛。听老渔昏唱，古寺晨钟。传客到门相访，堂前有、开士仙翁。须臾列，美蔬椒饼，话及夕阳红。
满庭芳·丁未九日，芜湖赭山登高，有怀里中诸友
作者：曹尔堪
朝代：清

铜狄迷烟，金茎泻露，壮怀今已无成。西风摇落，老大倍关情。回首蓬莱万里，青藜焰、只剩枯檠。千秋后，谁知我者，惟有曲先生。心惊。秋浪发，鲸吞鼍吼，水上横行。望蟂矶突兀，犀浦分明。遥忆茱萸插罢，都尝遍、香稻黄橙。孤踪在，江城客馆，醉卧月三更。数点归鸦，一江流水，织成片片离情。蒲帆高挂，偏带夕阳轻。回首来时旧路，凝望处、隔岸山青。青山外、寒林落叶，去雁两三声。长亭。人别后，疏灯明灭，孤枕凄清。恨征途愁醉，酒也难醒。何处悲笳乍起，荒村里、匹马人行。城头上，晚钟敲断，新月淡初生。
满庭芳·山怜
作者：曹尔堪
朝代：清

壁印狐踪，林开鹿径，山家真个萧条。樵归一束。时带猬中毛。灶下莫愁薪爨。方才拾老柏枯蕉。常扃户，晚间兔尽，饥虎正悲号。良宵。偏不出，倦支石枕，醉卧松梢。说好山无数，奇解寻敲。犹记十年前事，承平久、官税都饶。妻孥食，有时无米，橡栗也常烧。钓坠蟾蜍，饵悬蜥蜴，佳词构自奚囊。修纶一尺，独茧下菱塘。借问鱼虾几许，扬筐去、到处徜徉。生来性，直钩可使、不上亦何妨。何妨。终日坐，紫藤花落，白荇花香。有船名舴艋，歌拟沧浪。八十磻溪野叟，名心在、出佐周皇。羊裘子，高山长水，江濑有严光。碧砌楼高，绿垂帘短，蔷薇一架红遮。林间繁缛，蜂与蝶交哗。中有几间精舍，园丁课、洗竹浇花。须防者，风欺雨侮，移就碧笼纱。邻家。宜好护不劳纤手，折取萌芽。得紫丝步障，掩映名葩。喜与封姨无碍，将新句、细按红牙。朱栏内，画屏小影，春气烂晴霞。过尽千帆，行舟无数，水流城下溶溶。寒坡拖影，荒荻引凄鸿。唤渡小船如叶，长年者、朴古之农。闲时去，寻僧出郭，踏过小桥东。轻风。吹袖满，垂杨结带，瘁草成丛。听老渔昏唱，古寺晨钟。传客到门相访，堂前有、开士仙翁。须臾列，美蔬椒饼，话及夕阳红。飙馆秋浓，东篱烟暮，昨夜霜信微催。故人饷酒，盘里绣糕堆。须耐黄花佳种，迟迟放、无计教开。先来雁，远山飞叶，同与晚风回。徘徊。三径里，赋心骚首，何限悲哀。叹凄凉南浦，戏马空台。千古场中傀儡，重瞳去、刘寄奴来。英雄泪，樽前休滴，且覆浅深杯。霜鹘盘青，暮鸦翻黑，策马遥送斜阳。人闲似鹤，孤影出回塘。应念夜来高会，分题处、桦烛更长。难消遣，台边暮雨，铜雀剩凄凉。苍茫。云雾外、旁沿滏水，径渡清漳。检客装何有，权可诗囊。识得此心无着，随缘过、去住都忘。山房暖，康王祠下，檐卜透寒香。榴火红烧，荷风白颤，塘柳入夏浮烟。近郊茅屋，南郭与堂连。城外周遭绿水，睡，沙鹭联拳。携觞去，酒生茗止，永日且流连。昔年。曾有赠，主人珍重，墨迹犹鲜。道泪匀竹坞，瘿剖枫天。到此解衣角饮，浑忘倦、说鬼谈禅。三更月，危桥路迮，堤外唤渔船。
满江红 其一 江村
作者：曹尔堪
朝代：清

柳浪方高，桃花雨，一村都涨。应自慰，春风未老，故园无恙。篱笋新抽江燕出，芦芽半卷河豚上。豆畦边，荠美采盈筐，东邻饷。柴门外，微波漾。芳树杪，时禽唱。好邀来春社，细斟家酿。欢喜儿童鸭脚果，逍遥父老蛇条杖。恕余顽、醉后越痴狂，真无状。
满江红 其一 江村
作者：曹尔堪
朝代：清
体裁：词

柳浪方高，桃花雨，一村都涨。应自慰，春风未老，故园无恙。篱笋新抽江燕出，芦芽半捲河豚上。豆畦边，荠美采盈筐，东邻饷。柴门外，微波漾。芳树杪，时禽唱。好邀来春社，细斟家酿。欢喜儿童鸭脚果，逍遥父老蛇条杖。恕余顽、醉后越痴狂，真无状。
满江红 其七 湖上坐雨同西樵赋
作者：曹尔堪
朝代：清

藕叶铺池，浦如镞、小桥青涨。孤山静、诗人蜕后，猿饥鹤恙。鸭绿波浮杨柳外，猩红晕染蔷薇上。趁湖心、莼菜滑凝脂，频教饷。船载酒，亭边漾。歌按拍，垆头唱。爱梅花横笛，梨花初酿。本色英雄能舞槊，支离迁客须扶杖。雨余山、也似美人愁，颦眉状。
满江红 其七 湖上坐雨同西樵赋
作者：曹尔堪
朝代：清
体裁：词

藕叶铺池，浦如镞、小桥青涨。孤山静、诗人蜕后，猿饥鹤恙。鸭绿波浮杨柳外，猩红晕染蔷薇上。趁湖心、莼菜滑凝脂，频教饷。船载酒，亭边漾。歌按拍，垆头唱。爱梅花横笛，梨花初酿。本色英雄能舞槊，支离迁客须扶杖。雨馀山、也似美人愁，颦眉状。
满江红 其三 《湖上书怀再柬西樵考功、阮亭祠部》
作者：曹尔堪
朝代：清

飞絮满天，平堤外、乱萍初涨。人似燕、重来湖海，画梁无恙。风雅竞推东阁妙，文章每说西京上。细论诗、若个过墙头，松醪饷。曾踏险，瞿塘漾。才会意，沧浪唱。但银瓶索饮，酴醵佳酿。五岳未周名士屐，百钱常挂山人杖。奈此君、不惠不夷间，难于状。
满江红 其三 《湖上书怀再柬西樵考功、阮亭祠部》
作者：曹尔堪
朝代：清
体裁：词

飞絮满天，平堤外、乱萍初涨。人似燕、重来湖海，画梁无恙。风雅竞推东阁妙，文章每说西京上。细论诗、若个过墙头，松醪饷。曾踏险，瞿塘漾。才会意，沧浪唱。但银瓶索饮，酴醵佳酿。五岳未周名士屐，百钱常挂山人杖。柰此君、不惠不夷间，难于状。
满江红 其九 乙巳午日宋既庭见招泛蒲同陆处实姜西溟
作者：曹尔堪
朝代：清
体裁：词

佳节吴阊，浑不灭、汨罗愁涨。争吊屈、龙舟箫鼓，锦帆无恙。公子画船官驿口，名倡罗绮江楼上。拥残书、自有故交同，清尊饷。榴花影，杯中漾。竞度曲，筵前唱。正梅黄时解，阴晴迭酿。山鬼漫矜明月佩，健人也曳菖蒲杖。祗浮生、憔悴泣枯鱼，湘累状。
满江红 其九 乙巳午日宋既庭见招泛蒲同陆处实姜西溟
作者：曹尔堪
朝代：清

佳节吴阊，浑不灭、汨罗愁涨。争吊屈、龙舟箫鼓，锦帆无恙。公子画船官驿口，名倡罗绮江楼上。拥残书、自有故交同，清尊饷。榴花影，杯中漾。竞渡曲，筵前唱。正梅黄时解，阴晴迭酿。山鬼漫矜明月佩，健人也曳菖蒲杖。祗浮生、憔悴泣枯鱼，湘累状。
满江红 其二 王西樵考功见和江村词用前韵示孙无言
作者：曹尔堪
朝代：清

新绿江村，阴阴与、溪流争涨。烦寄讯、竹平安否，至今无恙。初见栗留穿柳去，忽惊松鼠缘藤上。正春深、谷雨焙枪旗，山僧饷。难消遣，情摇漾。蛮姬舞，秦青唱。正蒲萄浓泼，春波如酿。试向花前移玉案，休思阁里燃藜杖。念平生、一枕梦悲欢，他年状。
满江红 其二十 长安秋思
作者：曹尔堪
朝代：清

苑柳萧疏，寒信早、清霜欲落。看塞北、飞鸿嗷嗷，乱云漠漠。黑闧垒前龟兔走，黄金台畔苍鹰掠。酒垆旁、击筑者何人，悲风作。驱不散，檐间雀。招不下，天边鹤。叹江南秋色，芙蓉池阁。陶写纵凭丝竹妙，公卿可比山林药。鬓添星、空说玉阶高，吟红叶。
满江红 其二十一 题悔庵小影和元韵二调
作者：曹尔堪
朝代：清

才子风流，闻乙夜、重瞳曾许。桃林塞、射生击鹿，为东道主。油幕忆觞孤竹月，紫骝厌踏庐龙雨。且归休、花径更三三，堪游处。鸡豚社，吾能与。应刘宴，人延伫。羡歌场新拍，骚坛雄踞。裂石穿云吹铁笛，陈诗说礼鼍鸣鼓。啜其醨、车畔有三驺，呼之语。
满江红 其二十七 思隐和悔庵二调
作者：曹尔堪
朝代：清

我有荒庐，才半亩、傍池渔舍。门插柳、拟陶自命，也称林下。夏日篱边开木槿，蚕时邻圃分桑柘。到荷汀、六月晓风凉，来虚榭。鳌已钓，雕曾射。东观史，凌烟画。才勾消一笔，来投村社。故里春秋期共醉，戏场袍笏终须罢。试从今、踏破镜湖天，官家借。
满江红 其二十三 既庭见示小影用悔庵回韵赠之
作者：曹尔堪
朝代：清

偶赋梅花，心似铁、何妨绮语。生徒盛、参同考异，轩乎其鼓。芳草闲门通小径，桐阴木榻容箕踞。咏停云、无语送归鸿，时凝伫。嵇阮约，囊曾与，用舍义，聊中处。叹余生重见，屐拖残雨。面道人来称上客，楮先生亦为宾主。但刿肠、搜肾是文章，凌燕许。
满江红 其二十三 既庭见示小影用悔庵回韵赠之
作者：曹尔堪
朝代：清
体裁：词

偶赋梅花，心似铁、何妨绮语。生徒盛、参同考异，轩乎其鼓。芳草闲门通小径，桐阴木榻容箕踞。咏停云、无语送归鸿，时凝伫。嵇阮约，囊曾与，用舍义，聊中处。叹馀生重见，屐拖残雨。面道人来称上客，楮先生亦为宾主。但刿肠、搜肾是文章，凌燕许。
满江红 其二十九 为梁冶湄题《柳村渔乐图》
作者：曹尔堪
朝代：清

碧树清溪，孤亭外、汀沙纡曲。闲家具、笔床茶灶，渔舠如屋。湖上纶竿惟钓月，盘中鲈鲙全堆玉。晓烟深、杨柳蘸晴波，村村绿。朝露泣，连畦菊。细雨洒，垂檐竹。有青蓑可著，短衣非辱。缩项鳊肥春水活，长腰米白江村足。醉香醪、船系夕阳斜，眠方熟。
满江红 其二十二 题悔庵小影和元韵二调
作者：曹尔堪
朝代：清

老友相于，伤往事、江潭杨柳。同屈指、垂垂半百，昔童今叟。剪韭烹葵谐夙约，嘲风弄月谁称首。五湖船、恰受两三人，能携否。莫闲却，弹筝手。好缄着，悬河口。对门前亭榭，梅妻鸠妇。生食何须求五鼎，雄心只合浇醇酒。笑封侯绛巧乘时，元屠狗。
满江红 其二十五 赠余澹心五十
作者：曹尔堪
朝代：清

词赋翩翩，全盛日、忝称同调。留题遍、谢公别墅，蒋侯遗庙。风月遨游闲是主，文章支派工于肖。倚红衫、泼墨写乌丝，闻狂叫。好去听，苏门啸。岂肯待，金门招。数少年俦侣，半登华要。早溺儒冠栖笠泽，休寻丹药思壶峤。爇炉烟、老更读黄庭，观其妙。
满江红 其二十八 思隐和悔庵二调
作者：曹尔堪
朝代：清
体裁：词

志在桑榆，灵雨后、星言夙驾。休更说、洛阳纸贵，文章脍炙。旧友应刘俱宿草，避人沮溺唯耕稼。茂林边、莺语剧轻圆，如同话。松似幕，藤为架。蜗壳屋，鱼鳞汊。觉此中全胜，玉堂休暇。偃蹇青衫空有泪，清狂白眼时遭骂。且都忘、独酌看庭前，花开谢。
满江红 其二十八 思隐和悔庵二调
作者：曹尔堪
朝代：清

志在桑榆，灵雨后、星言夙驾。休更说、洛阳纸贵，文章脍炙。旧友应刘俱宿草，避人沮溺惟耕稼。茂林边、莺语剧轻圆，如同话。松似幕，藤为架。蜗壳屋，鱼鳞汊。觉此中全胜，玉堂休暇。偃蹇青衫空有泪，清狂白眼时遭骂。且都忘、独酌看庭前，花开谢。
满江红 其二十六 赠余澹心五十
作者：曹尔堪
朝代：清

棐几湘帘，修竹畔、雨丝烟沈。平分却、百年是醉，尚堪轰饮。吴苑笙歌春未散，冶城禾黍秋还稔。羡冥鸿、高咏卜居篇，能详审。江上泛，花前寝。门可键，茶闲品。命樵青捧砚，含任吐沈。画楫每停桃叶渡，彩毫也赋楠榴枕。待明年、乞尔蔡侯笺，江郎锦。
满江红 其二十四 既庭见示小影用悔庵回韵赠之
作者：曹尔堪
朝代：清

吴苑繁华，看年少、斗鸡走狗。君只办、一编周易，三升清酒。重席早推名下士，色丝解识碑中妇。试寻春、花信趁莺啼，横塘口。伯乐相，由基手。问老宿，能兼否。更美人托兴，峨眉螓首。燕市唾壶招侠客，龙威探册逢渊叟。好相期、岁岁系兰桡，胥江柳。
满江红 其五 湖上即景同王西樵赋柬宋荔裳
作者：曹尔堪
朝代：清

六一祠边，槐火热、石泉微涨。衣短后、来看西子，镜奁无恙。檐瓦声中山雨到，墙桑影底溪云上。望湘湖、三月熟樱桃，先贻饷。蘋浪蹙，虫丝漾。薄薄酒，红红唱。说泥封柳贯，黄鱼白酿。拟种绿蕉聊代楮，偶寻方竹裁成杖。忆此时、海市在登州，纷千状。
满江红 其六 《同荔裳观察、西樵考功湖楼小坐，因忆阮亭祠部》
作者：曹尔堪
朝代：清

漂泊东南，空回首，凤池春涨。家已破，逢人羞语，菊松无恙。余齿偕归江海畔，浮生幸脱刀砧上。君还有、请室断葱来，高堂饷。天怒解，精魂漾。且啸傲，闲赓唱。为周郎而醉，不须倾酿。从此休焉蜗作舍，吾其哀矣鸠为杖。见卯君，备说老夫穷，无佳状。
满江红 其六 《同荔裳观察、西樵考功湖楼小坐，因忆阮亭祠部》
作者：曹尔堪
朝代：清
体裁：词

漂泊东南，空回首，凤池春涨。家已破，逢人羞语，菊松无恙。馀齿偕归江海畔，浮生幸脱刀砧上。君还有、请室断葱来，高堂饷。天怒解，精魂漾。且啸傲，闲赓唱。为周郎而醉，不须倾酿。从此休焉蜗作舍，吾其哀矣鸠为杖。见卯君，备说老夫穷，无佳状。
满江红 其十 沈绎堂陆处实宋既庭御之同集尤悔庵看云草堂元韵次答
作者：曹尔堪
朝代：清

雨压戎葵，摇菡萏、曲桥波涨。东城僻、松声竹籁，小亭无恙。虹影倒悬虚槛外，游蜂偶缀朱帘上。喜澄湖、网取白鱼鲜，花前饷。二十载，空飘漾。离骚谱，闻新唱。且开襟送抱，醉君醇酿。愁见督邮宁束带，共祈大耋争携杖。酒怀宽、矍铄若翁哉，将军状。
满江红 其十一 即席酬赠悔庵司李
作者：曹尔堪
朝代：清

长啸登楼，望塞外、草枯沙涨。峰一柱、庾公高兴，风霜无恙。彩笔雕龙官阁里，短衣射虎边亭上。鹿肩肥、匹马入幽燕，承邮饷。山海抱，风尘漾。觱栗奏，蛮童唱。在故乡犹忆，银鱼黍酿。肘后黄金元不换，斑衣跽进高堂杖。待画师、颊上写闲情，看云状。
满江红 其十一 即席酬赠悔庵司李
作者：曹尔堪
朝代：清
体裁：词

长啸登楼，望塞外、草枯沙涨。峰一柱、庾公高兴，风霜无恙。綵笔雕龙官阁里，短衣射虎边亭上。鹿肩肥、匹马入幽燕，承邮饷。山海抱，风尘漾。觱栗奏，蛮童唱。在故乡犹忆，银鱼黍酿。肘后黄金元不换，斑衣跽进高堂杖。待画师、颊上写闲情，看云状。
满江红 其十七 春景
作者：曹尔堪
朝代：清

欲问春情，嫌太薄、真如一纸。妆点出、飞花乱坠，游丝频徙。江燕不嗔园舍小，雏莺亦爱池亭美。草堂前、聊可贮闲情，裁蘅芷。江梅蒂，将残矣。红杏萼，方开耳。有香能饲蝶，瓣堪供蚁。听鸟林间杯在手，踏青郭外饧胶齿。有时豪、置酒拥红妆，忙珠履。
满江红 其十三 即席送同年沈绎堂入都兼怀汪千顷杨地一同展成既庭赋
作者：曹尔堪
朝代：清

良夜传觞，梅雨急，画船冲涨。人南北、旧时金马，兰筋无恙。饮社向同枌梓畔，校书陪銮坡上，自休闲、吾土饱莼鲈，迟相饷。看大纛，堤边漾。听邪许，河滨唱。更夷犹吴榜，甘醲淮酿。老伴玉堂今有几，敢忘太乙当时杖。向知交，为我道江潭，行吟状。
满江红 其十九 冬日书怀
作者：曹尔堪
朝代：清

水面归鸦，斜阳挂、远村高木。严霜降、小园柑橘，郁然浮绿。一匕青精朝作饭，百年乌桕寒依屋。竹添孙、个个拂云梢，森如玉。林下步，溪头宿。呼稚子，驱黄犊。把储王几首，田家诗读。隐矣焉文捐笔砚，嗒然丧我忘歌哭。拨孤灯、薄酒正相宜，新篘熟。
满江红 其十二 酬赠既庭兼示吴敬生兄弟
作者：曹尔堪
朝代：清

小宋才华，过八斗、墨池春涨。棕鞋健、来寻幽径，草堂无恙。花影静移清簟外，燕雏欲出空梁上。况脯修、教授满河汾，诸生饷。日气薄，云光漾。自畴昔，同酬唱。上禹陵梅市，繁筝妙酿。行止于今犹可共，乌皮几与青藤杖。待微凉、携手访延陵，诹新状。
满江红 其十五 忆西樵湖上兼寄阮亭同展成既庭赋
作者：曹尔堪
朝代：清

驼契湖山撑钓艇，鲤鱼风涨。吾与汝、罻罗才出，角巾无恙。半臂不须遗客坐，鸱夷每恨浮江上。在词场、少日早分镳，牛心饷。见三竺，烟霞漾。闻二谢，埙篪唱。闹竹西歌吹，名香异酿。且醉河东白堕酒，去扶槐里袁公杖。古来称、名士济南多，峥嵘状。
满江红 其十五 忆西樵湖上兼寄阮亭同展成既庭赋
作者：曹尔堪
朝代：清
体裁：词

驼契湖山撑钓艇，鲤鱼风涨。吾与汝、罻罗才出，角巾无恙。半臂不须遗客座，鸱夷每恨浮江上。在词场、少日早分镳，牛心饷。见三竺，烟霞漾。闻二谢，埙篪唱。闹竹西歌吹，名香异酿。且醉河东白堕酒，去扶槐里袁公杖。古来称、名士济南多，峥嵘状。
满江红 其十八 谷日放舟入南湖
作者：曹尔堪
朝代：清

春水平添，放远碧，卷帘高坐。南湖畔、夜深灯火，打鱼相课。塔望真如惟一点，楼名烟雨微留个。正晴明、谷日应祈年，人人贺。鸦似墨，林间簸。柳似醉，堤边卧。渐春融气霭，日高云破。果是画船如屋里，江南风浪何曾大。倒醇醪、彻底发甘香，前年做。
满江红 其十八 谷日放舟入南湖
作者：曹尔堪
朝代：清
体裁：词

春水平添，放远碧，捲帘高坐。南湖畔、夜深灯火，打鱼相课。塔望真如惟一点，楼名烟雨微留个。正晴明、谷日应祈年，人人贺。鸦似墨，林间簸。柳似醉，堤边卧。渐春融气霭，日高云破。果是画船如屋里，江南风浪何曾大。倒醇醪、彻底发甘香，前年做。
满江红 其十六 展成既庭雨中见示新词用原韵奉答
作者：曹尔堪
朝代：清

五月园林，琵琶熟、雨肥云涨。莽回顾、阖庐千载，山川无恙。我自江湖慷以慨，君方颜谢凌而上。好词头、百琲夜珠圆，争来饷。风片细飞花漾。蝶闲过，莺孤唱。借一觞一咏，侑之名酿。懒似嵇生林下锻，老思灵寿山中杖。剩惊魂、前路有谁怜，髡钳状。
满江红 其十四 同悔庵既庭赋柬荔裳观察
作者：曹尔堪
朝代：清

枕畔邯郸，铜箭水，乍消随涨。茫茫道、升沈倚伏，庐生无恙。歌舞终归松柏下，钓竿好拂珊瑚上。去山中、服术饵松花，群仙饷。蓬岛路，春潮漾。华胥国，钧天唱。但茧窝自蔽，蜜脾休酿。汉苑已分方朔酒，葛陂快掷壶公杖。想此生、梦觉总成空，无殊状。
满江红 其十四 同悔庵既庭赋柬荔裳观察
作者：曹尔堪
朝代：清
体裁：词

枕畔邯郸，铜箭水，乍消随涨。茫茫道、升沉倚伏，庐生无恙。歌舞终归松柏下，钓竿好拂珊瑚上。去山中、服术饵松花，群仙饷。蓬岛路，春潮漾。华胥国，钧天唱。但茧窝自蔽，蜜脾休酿。汉苑已分方朔酒，葛陂快掷壶公杖。想此生、梦觉总成空，无殊状。
满江红 其四 酬西樵再和
作者：曹尔堪
朝代：清

万马齐奔，亲曾见、广陵涛涨。摅幽愤、有书自白，文通无恙。鳷鹊观前垂翅去，茱萸湾口乘潮上。问东吴、一饭与王孙，何人饷。看游戏，群鸥漾。听唉乃，渔舟唱。尽鞭霆掣电，凭天酝酿。丹竉前应炼药，青山今日同携杖。醉来扶、画手倩谁能，僧繇状。
满江红 柬王西樵 其八 考功兼怀陈学山、胡又弓、王北山馆丈
作者：曹尔堪
朝代：清

晓雾空鲙，两峰暗，灌丛烟涨。伤暮景，我心惴惴，忧以恙。老泪偷弹红袖侧，故人自在青霄上。记当年残腊一杯羹，殷勤饷。慈仁寺，青衫漾。兴诚院，瑶华唱。有栾州肥鲫，易州清酿。门对西山教柱笏，人辞东观惟留杖。愧孤臣编选本无长，恭陈状。
满江红·耳热后慷慨忽发，用幼安韵
作者：曹尔堪
朝代：清

一派风霜，文章气、傲然孤立。方几上、微吟诗缓，读书声急。诸葛纶巾能对垒，淮阴赤帜都空壁。旧编中、兵法十三章，谁能识。花下雨，沾衣湿。秋露后，垂成滴。向楼台望远，暮烟空碧。壮日有声成虎啸，穷时无泪随猿泣。愿生平、一仿鲁连高，诸侯客。
满江红·长安古意
作者：曹尔堪
朝代：清

槐市花黄，长杨赋、金闺登荐。回首近、恩深侍从，至尊垂眷。高阁曾燃藜杖火，官厨忝预樱桃宴。说匡诗、一夜袅炉烟，闻称善。惭逐队，瀛洲院。频召入、蓬莱殿。痛天昏地坼，崩雷掣电。遗诏仅留金殿秘，御容难向桥山见。正消魂、银海雁孤飞，霜如练。
潇湘逢故人慢·重过虎丘竹亭用玉和甫元韵
作者：曹尔堪
朝代：清

清阴如幄，修簧拖冷翠，犹昔行窝。漫说雀堪罗。喜桂丛梅榭，坐远风波。霜侵鸭脚，坠深黄、槭槭庭柯。举头望，五湖伊迩，好携白帢青蓑。浮渔艇，衣短后，有谁知、谪星载酒来过。烟水惯婆娑。拟回塘插柳，曲港分荷。已公茅屋，赋新诗、不碍行歌。还消受、粥鱼斋磬，新添一个禅和。
点绛唇 其一 丙子夏日村墅
作者：曹尔堪
朝代：清

长昼方炎，画梁归喘寻泥燕。桔槔声断，露稻幽香遍。倚树当风，欲比闲云倦。苹花院，小池波浅。绿上窗纱半。
点绛唇 其一 丙子夏日村墅
作者：曹尔堪
朝代：清
体裁：词

长昼方炎，画梁归喘寻泥燕。桔槔声断，露稻幽香遍。倚树当风，欲比闲云倦。蘋花院，小池波浅。绿上窗纱半。
点绛唇 其七 秋暮旅怀柬翼苍
作者：曹尔堪
朝代：清

衰草重冈，雁灯吹灭诸陵火。谁家菊朵，开近扶风左。无限悲秋，难觅江淮舵。耽枯坐，闲门深锁，红叶堆中我。
点绛唇 其三 感旧
作者：曹尔堪
朝代：清

记得黄昏，眉梢微见红潮印。夜深低问，酿作分离恨。翻悔当初，合了鸳鸯枕。嗟孤另，欲通佳讯，人远天涯近。
点绛唇 其二 江村
作者：曹尔堪
朝代：清

苦是春阴，桃花半落江村暮。垂杨千树，缥缈渔船渡。青满田畴，难认牛羊路。溪边步，野鸥飞去，只爱无人处。
点绛唇 其五 沛上怀古
作者：曹尔堪
朝代：清

禾黍风清，乱山高下供凭吊。龙吟虎啸，绛灌由屠豹。转眼兴亡，陵阙余残烧，谁能料，汉家遗庙，明月依然照。
点绛唇 其五 沛上怀古
作者：曹尔堪
朝代：清
体裁：词

禾黍风清，乱山高下供凭吊。龙吟虎啸，绛灌由屠豹。转眼兴亡，陵阙馀残烧，谁能料，汉家遗庙，明月依然照。
点绛唇 其八 旅晓柬汉思
作者：曹尔堪
朝代：清

幔卷同云，平皋木介霜威肃。柳条吹秃，犹映晴淮绿。道德微言，为目宁为腹，堪三复，他年空谷，活火煨黄独。
点绛唇 其六 陆舫春思
作者：曹尔堪
朝代：清

沙暖蒲香，凤池涨绿晴波皱。搓黄御柳，三月春方透。小径闲吟，碧鲜生鸳甃。消晴昼，雨丝拖逗，似补梨花瘦。
点绛唇 其四 遣夏东除庵
作者：曹尔堪
朝代：清

莲褪红衣，回塘雨盖藏鸂鶒。柳丝嫌直，故倩莺来织。蒲戟青稠，点缀清溪色。方池黑，细鱼吞墨，道士鹅难得。
点绛唇·丙子夏日村墅
作者：曹尔堪
朝代：清

长昼方炎，画梁归喘寻泥燕。桔槔声断，露稻幽香遍。倚树当风，欲比闲云倦。苹花院，小池波浅。绿上窗纱半。苦是春阴，桃花半落江村暮。垂杨千树，缥缈渔船渡。青满田畴，难认牛羊路。溪边步，野鸥飞去，只爱无人处。记得黄昏，眉梢微见红潮印。夜深低问，酿作分离恨。翻悔当初，合了鸳鸯枕。嗟孤另，欲通佳讯，人远天涯近。莲褪红衣，回塘雨盖藏鸂鶒。柳丝嫌直，故倩莺来织。蒲戟青稠，点缀清溪色。方池黑，细鱼吞墨，道士鹅难得。禾黍风清，乱山高下供凭吊。龙吟虎啸，绛灌由屠豹。转眼兴亡，陵阙余残烧，谁能料，汉家遗庙，明月依然照。沙暖蒲香，凤池涨绿晴波皱。搓黄御柳，三月春方透。小径闲吟，碧鲜生鸳甃。消晴昼，雨丝拖逗，似补梨花瘦。衰草重冈，雁灯吹灭诸陵火。谁家菊朵，开近扶风左。无限悲秋，难觅江淮舵。耽枯坐，闲门深锁，红叶堆中我。幔卷同云，平皋木介霜威肃。柳条吹秃，犹映晴淮绿。道德微言，为目宁为腹，堪三复，他年空谷，活火煨黄独。
点绛唇·夏日山中
作者：曹尔堪
朝代：清

夏昼初长，园林新摘枇杷熟。晓莺寻宿。爱我垂杨绿。小小江村，芳草眠黄犊。溪流曲。客来茅屋，索酒忙童仆。
点绛唇·题画
作者：曹尔堪
朝代：清

新绿无边，结茅欲傍长林住。钓船归去。家在烟生处。不是高人，肯走荒村路。深深渚。桃花千树。檐角零星雨。
烛影摇红 其二 歌席志感
作者：曹尔堪
朝代：清

宿世良缘，蓬莱弱水看清浅。神仙会里捧瑶浆，碧藕排高宴。今夜流苏半卷。到擘阮、吹箫庭院。缓斟低唱，银箭频催，翻嫌夜短。红袖多情，挑灯一送秋波转。回头惨淡动离愁，万里关河远。嘈杂华堂弦管。恍疑是、梦中来见。伤心何处，塞上悲笳，惊飞孤雁。
烛影摇红 其二 歌席志感
作者：曹尔堪
朝代：清
体裁：词

宿世良缘，蓬莱弱水看清浅。神仙会里捧瑶浆，碧藕排高宴。今夜流苏半卷。到擘阮、吹箫庭院。缓斟低唱，银箭频催，翻嫌夜短。红袖多情，挑灯一送秋波转。回头惨澹动离愁，万里关河远。嘈杂华堂弦管。恍疑是、梦中来见。伤心何处，塞上悲笳，惊飞孤雁。
烛影摇红 闺 其一 情
作者：曹尔堪
朝代：清

杏苑春娇，薄寒犹禁梨花信。踏青时节做轻阴，芳径苔生晕。轻曳弓鞋未稳。殢游心、芹泥微润。鸳鸯成对，游戏波心，双双相近。闲闷侵寻，泪痕犹带红潮印。生憎燕子入空梁，似说离人恨。金鸭篆烟方烬。晦流黄、晚风成阵。十三楼畔，廿四桥边，归期偷问。
烛影摇红 闺 情
作者：曹尔堪
朝代：清

杏苑春娇，薄寒犹禁梨花信。踏青时节做轻阴，芳径苔生晕。轻曳弓鞋未稳。殢游心、芹泥微润。鸳鸯成对，游戏波心，双双相近。闲闷侵寻，泪痕犹带红潮印。生憎燕子入空梁，似说离人恨。金鸭篆烟方烬。晦流黄、晚风成阵。十三楼畔，廿四桥边，归期偷问。宿世良缘，蓬莱弱水看清浅。神仙会里捧瑶浆，碧藕排高宴。今夜流苏半卷。到擘阮、吹箫庭院。缓斟低唱，银箭频催，翻嫌夜短。红袖多情，挑灯一送秋波转。回头惨淡动离愁，万里关河远。嘈杂华堂弦管。恍疑是、梦中来见。伤心何处，塞上悲笳，惊飞孤雁。
玉蝴蝶·冬日有寄
作者：曹尔堪
朝代：清

寒入江南犹浅，翳云初日，酿雪轻阴，幽寺无人，来去水静花深。兽炉温、无须炙砚，禽语寂、似解听琴。独行吟。湘君或降，渔父相寻。知音。沧浪孺子，投怀烟水，托契山林。旧约春赊，西陵松柏结同心。凤池融、波添绿晕，龙楼晓、柳弄黄金。泪盈襟。故人天上，雁杳鱼沉。
甘草子·春情
作者：曹尔堪
朝代：清

春暮。晓雾空濛，认作丝丝雨。侍女醒扶头，钗坠惊鹦鹉。百尺游丝轻举。空罥住、梨花难吐，唤起朝朝枕边语，恨多情如许。
甘草子·春情
作者：曹尔堪
朝代：清
体裁：词

春暮。晓雾空濛，认做丝丝雨。侍女醒扶头，钗坠惊鹦鹉。百尺游丝轻举。空罥住、梨花难吐，唤起朝朝枕边语，恨多情如许。
生查子 其一 和澹心
作者：曹尔堪
朝代：清
体裁：词

花开别后枝，草满来时路。白藕五更风，红豆三更雨。歌喉月互沈，舞影云同去。留只为人留，住肯随君住。
生查子 其一 和澹心
作者：曹尔堪
朝代：清

花开别后枝，草满来时路。白藕五更风，红豆三更雨。歌喉月互沉，舞影云同去。留只为人留，住肯随君住。
生查子 其二 别思
作者：曹尔堪
朝代：清
体裁：词

柳枝离别多，杜牧风流在。薄倖不成怜，休挽荷花戴。灯前印口脂，镜里留眉黛。愁绪问如何，雨滴蕉心碎。
生查子 其二 别思
作者：曹尔堪
朝代：清

柳枝离别多，杜牧风流在。薄幸不成怜，休挽荷花戴。灯前印口脂，镜里留眉黛。愁绪问如何，雨滴蕉心碎。
生查子·和澹心
作者：曹尔堪
朝代：清

花开别后枝，草满来时路。白藕五更风，红豆三更雨。歌喉月互沉，舞影云同去。留只为人留，住肯随君住。柳枝离别多，杜牧风流在。薄幸不成怜，休挽荷花戴。灯前印口脂，镜里留眉黛。愁绪问如何，雨滴蕉心碎。
生查子·春晴
作者：曹尔堪
朝代：清

两意不相猜，赢得双环顾。密约倩谁传，鹦鹉能私语。频梦到青楼，忘却相逢处。红浅破桃花，一枝幽窗雨。
百字令 其一 题宗梅岑东原草堂
作者：曹尔堪
朝代：清

东原何处，向宜陵南去，修篁低屋。别墅芙蓉娇欲语，露下晓妆新沐。远树平堤，杂花依砌，来往幽禽熟。孤树夕照，乱鸦栖遍乔木。中有才子闲居，牙签棐几，歌啸真清福。射策雄心浑似旧，陈亮暮年还读。抱膝吟成，曲肱睡起，好醉篱边菊。秫田耕罢，柳阴长卧黄犊。
百字令 其二 奉柬王西樵、陈其年、孙豹人、宗梅岑、邓孝威索和
作者：曹尔堪
朝代：清

酒酣耳热，尽东涂西抹，生绡几幅。佳丽邗沟何处问，借得三间茅屋。郊外追陪，藕丝橙醢，欲就槃阿宿。幽香持赠，猗兰长在空谷。公等藻色敷腴，王宗酬倡，待剖珠盈掬。辨律孰兼夔旷妙，细听绿么声蹙。雁柱初调，鹍弦轻拨，秦薛扬州独。婆娑老子，无腔也裂横竹。
百字令·题宗梅岑东原草堂
作者：曹尔堪
朝代：清

东原何处，向宜陵南去，修篁低屋。别墅芙蓉娇欲语，露下晓妆新沐。远树平堤，杂花依砌，来往幽禽熟。孤树夕照，乱鸦栖遍乔木。中有才子闲居，牙签棐几，歌啸真清福。射策雄心浑似旧，陈亮暮年还读。抱膝吟成，曲肱睡起，好醉篱边菊。秫田耕罢，柳阴长卧黄犊。酒酣耳热，尽东涂西抹，生绡几幅。佳丽邗沟何处问，借得三间茅屋。郊外追陪，藕丝橙醢，欲就槃阿宿。幽香持赠，猗兰长在空谷。公等藻色敷腴，王宗酬倡，待剖珠盈掬。辨律孰兼夔旷妙，细听绿么声蹙。雁柱初调，鹍弦轻拨，秦薛扬州独。婆娑老子，无腔也裂横竹。
相见欢 其一 春晓
作者：曹尔堪
朝代：清

早春数遍庭梅，雪中开。果是深深院宇，印莓苔。无个事，牵愁思，尽悠哉。百舌惊人不管，枕边催。
相见欢 其二 江村
作者：曹尔堪
朝代：清

水痕新涨苔矶，杏花飞。江岸蒲芽如箭，鲚鱼肥。蝇头利，争无已，昨元非。只有子归明白，唤人归。
相见欢·春晓
作者：曹尔堪
朝代：清

早春数遍庭梅，雪中开。果是深深院宇，印莓苔。无个事，牵愁思，尽悠哉。百舌惊人不管，枕边催。水痕新涨苔矶，杏花飞。江岸蒲芽如箭，鲚鱼肥。蝇头利，争无已，昨元非。只有子归明白，唤人归。
离亭燕·咏燕
作者：曹尔堪
朝代：清

记得杏园新放，社日近时来访。寻着旧巢思度岁，早已香泥零荡。芹渚柳花村，独自飞飞凝望。系足红绡无恙，蓦有离情别状。王谢人家刚废尽，欲入乌衣惆怅。失路巧呢喃，唯有落花依傍。
秋邸二调
作者：曹尔堪
朝代：清

草绿闲庭晓露清，枣红檐角媚秋晴。鹦哥帘底频频唤，鸦舅阶前细细生。铜箭静、石床平，游仙不与换公卿。棕鞋箬笠蛇条仗，好向缑山顶上行。墙缺城西望翠微，东邻槐柳是耶非。檐条新接龙须老，园甲才抽马齿肥。花正好，露方睎。揉蓝挼紫剧芳菲。秋虫巧变黄蝴蝶，也学鹣鹣一样飞。
秋邸二调 其七 雪意
作者：曹尔堪
朝代：清
体裁：词

漠漠重云足四垂，纸窗风静觉轻吹。水仙怕冻先遮箔，田芋思煨待举卮。前有句，好吟诗，安排险韵写琼枝。呼童急往前村去，趁此泥乾认酒旗。
秋邸二调 其七 雪意
作者：曹尔堪
朝代：清

漠漠重云足四垂，纸窗风静觉轻吹。水仙怕冻先遮箔，田芋思煨待举卮。前有句，好吟诗，安排险韵写琼枝。呼童急往前村去，趁此泥干认酒旗。
秋邸二调 其九 重阳
作者：曹尔堪
朝代：清

节届重阳觉薄凉，闭门消得一杯浆。绕篱菊贱先开紫，食稻螯肥渐有黄。城角下，小亭荒，芟夷秋草受秋旸。登高不用茱萸袋，自有奚奴旧锦囊。
秋邸二调 其八 冬日小集
作者：曹尔堪
朝代：清

赤叶楼头好醉看，高歌一曲笑弹冠。剖香橘柚吴姬手，撮细蒲萄燕市盘。红袖侧，易为欢。多情莫厌酒杯浅。惟耽杜牧风流句，不点明犀也辟寒。
纪游五首
作者：曹尔堪
朝代：清

金陵好，艳集记前朝。桃叶清尊银甲闹，雨花都讲柘衫娇。春在木兰桡。芜城好，魄动舞衫中。翠黛波心商舶晓，红灯店口市桥风。小杜醉楼东。西湖好，镇日冶游天。青雀暮还菱作镜，紫骝春竞柳飞绵。莺语画帘前。山塘好，匙雪虎丘茶。近水雕梁频坐燕，护晴油幕巧分花。涤器丽人家。兰亭好，箫鼓越中行。石马古苔南镇庙，卧龙新柳夏王城。流水十分清。
纪游五首·其一
作者：曹尔堪
朝代：清

金陵好，艳集记前朝。桃叶清尊银甲闹，雨花都讲柘衫娇。春在木兰桡。
纪游五首·其三
作者：曹尔堪
朝代：清

西湖好，镇日冶游天。青雀暮还菱作镜，紫骝春竞柳飞绵。莺语画帘前。
纪游五首·其二
作者：曹尔堪
朝代：清

芜城好，魄动舞衫中。翠黛波心商舶晓，红灯店口市桥风。小杜醉楼东。
纪游五首·其五
作者：曹尔堪
朝代：清

兰亭好，箫鼓越中行。石马古苔南镇庙，卧龙新柳夏王城。流水十分清。
纪游五首·其四
作者：曹尔堪
朝代：清

山塘好，匙雪虎丘茶。近水雕梁频坐燕，护晴油幕巧分花。涤器丽人家。
终南结茅歌赠本尔上人
作者：曹尔堪
朝代：清

薄游偶傍禅床宿，静夜同燃佛前烛。天晴古院访三支，冻笔联吟阁下诗。拂蠹翻经为小住，探奇却爱山深处。万里遥从闽峤来，一筇还向关西去。眼前希见荔枝丹，常有红泉碧树看。茅屋苍凉人迹绝，可耐阴崖六月寒。永谢尘喧乐长往，商州风色偏萧爽。鹦鹉时依绝壁啼，王孙群偩悬藤上。坐来日月石上生，千仞终南冰雪清。青鞋布袜计亦得，人间驰逐空浮名。
苏幕遮 其一 咏春
作者：曹尔堪
朝代：清
体裁：词

爇芳脐，烹瑞脑。染着衫襟，紧伴人昏晓。一点檀心难索讨。梦醒更深，越觉添烦恼。润能薰，潮顿燥。著定宫闺，兰麝宜频捣。缕缕微烟缠不了，透尽孤眠，谁更知他好。
苏幕遮 其一 咏春
作者：曹尔堪
朝代：清

爇芳脐，烹瑞脑。染著衫襟，紧伴人昏晓。一点檀心难索讨。梦醒更深，越觉添烦恼。润能熏，潮顿燥。著定宫闺，兰麝宜频捣。缕缕微烟缠不了，透尽孤眠，谁更知他好。
苏幕遮 其三 全椒道中
作者：曹尔堪
朝代：清

冷风尖，残月小。野径高低，刺眼横苍筱。茅店孤村偏起早。偷与闲鸥，静立寒汀皎。策轻车，携布帽。客路年年，短鬓霜深了。江浒青山屏障绕。烟柳无情，断送人昏晓。
苏幕遮 其二 啸台怀古
作者：曹尔堪
朝代：清

百泉清，丛桧碧。风卷虬枝，箕踞依顽石。迤逦太行疏乳液。中有高人，俯仰寻遗迹。晋公和，曾卜宅。明哲全生，寒暑陶然适。半岭啸声惊木客。阮屐嵇琴，此辈无容责。
苏幕遮·咏春
作者：曹尔堪
朝代：清

爇芳脐，烹瑞脑。染著衫襟，紧伴人昏晓。一点檀心难索讨。梦醒更深，越觉添烦恼。润能熏，潮顿燥。著定宫闺，兰麝宜频捣。缕缕微烟缠不了，透尽孤眠，谁更知他好。百泉清，丛桧碧。风卷虬枝，箕踞依顽石。迤逦太行疏乳液。中有高人，俯仰寻遗迹。晋公和，曾卜宅。明哲全生，寒暑陶然适。半岭啸声惊木客。阮屐嵇琴，此辈无容责。冷风尖，残月小。野径高低，刺眼横苍筱。茅店孤村偏起早。偷与闲鸥，静立寒汀皎。策轻车，携布帽。客路年年，短鬓霜深了。江浒青山屏障绕。烟柳无情，断送人昏晓。
菩萨蛮·有赠
作者：曹尔堪
朝代：清

夜阑香汗罗衫薄，凉生枕簟人儿觉。欲去且迟迟，流连三伏时。妾家何处住，白庙西原路。乡漫说温柔，此乡应可游。
蓦山溪 其一 歌席
作者：曹尔堪
朝代：清
体裁：词

朱唇檀板，宛转歌微度。四座静无声，听一线、清音独谱。羊羔美酒，自分不如他，银筝小，玉箫低，生受红灯暮。细评音字，无有遗腔句。缓急手能调，按新词、微收雁柱。内家妆束，不用隔帘栊，瓠犀白，笋痕纤，值得周郎顾。
蓦山溪 其一 歌席
作者：曹尔堪
朝代：清

朱唇檀板，宛转歌微度。四座静无声，听一线、清音独谱。羊羔美酒，自分不如他，银筝小，玉箫低，生受红灯暮。细评音字，无有遗腔句。缓急手能调，按新词、微收雁柱。内家装束，不用隔帘栊，瓠犀白，笋痕纤，值得周郎顾。
蓦山溪 其二 述怀
作者：曹尔堪
朝代：清
体裁：词

八砖移日，人道先生懒。载笔立螭坳，曾叨赐、上方杯碗。昨非今是，松菊待归轮。辞虎观，问鱼舠，歇浦烟波满。东皋艺黍，棘匕胡麻饭。二仲径初开，棹甪里、旧邻传盏。老农老圃，对酒偶成诗，冲口出，话家常，奚取乎板管。
蓦山溪 其二 述怀
作者：曹尔堪
朝代：清

八砖移日，人道先生懒。载笔立螭坳，曾叨赐、上方杯碗。昨非今是，松菊待归轮。辞虎观，问鱼舠，歇浦烟波满。东皋艺黍，棘匕胡麻饭。二仲径初开，棹角里、旧邻传盏。老农老圃，对酒偶成诗，冲口出，话家常，奚取乎板管。
蓦山溪·歌席
作者：曹尔堪
朝代：清

朱唇檀板，宛转歌微度。四座静无声，听一线、清音独谱。羊羔美酒，自分不如他，银筝小，玉箫低，生受红灯暮。细评音字，无有遗腔句。缓急手能调，按新词、微收雁柱。内家装束，不用隔帘栊，瓠犀白，笋痕纤，值得周郎顾。八砖移日，人道先生懒。载笔立螭坳，曾叨赐、上方杯碗。昨非今是，松菊待归轮。辞虎观，问鱼舠，歇浦烟波满。东皋艺黍，棘匕胡麻饭。二仲径初开，棹角里、旧邻传盏。老农老圃，对酒偶成诗，冲口出，话家常，奚取乎板管。
虞美人 其一 村居
作者：曹尔堪
朝代：清

绿杨青草春生处，疑有高人住。芒鞋不惜破苍苔，为看弹棋日日倩筇来。依稀避世桃源僻，城市何曾识，茅庐也有客为邻。刚是半移耕叟半渔人。
虞美人 其三 有赠
作者：曹尔堪
朝代：清

轻衫窄袖身材小，影向银灯好。珠歌劝饮度清圆，无奈尊前侍立暗生怜。牡丹亭榭花如绣，巧对红儿瘦。初开豆蔻尚含春，转是五更风雨会愁人。
虞美人 其二 新秋
作者：曹尔堪
朝代：清

粉墙雨湿生青草，乳燕秋重老。鸭炉灰冷篆烟微，愁见碧纱如水乱萤飞。暮蝉不住吟疏柳，闲放弹筝手。空阶风尿一枝斜，偏是女儿花对断肠花。
虞美人 其二 新秋
作者：曹尔堪
朝代：清
体裁：词

粉墙雨湿生青草，乳燕秋重老。鸭炉灰冷篆烟微，愁见碧纱如水乱萤飞。暮蝉不住吟疏柳，闲放弹筝手。空阶风袅一枝斜，偏是女儿花对断肠花。
虞美人 其五 酬澹心见赠
作者：曹尔堪
朝代：清
体裁：词

纸窗毳衲乌皮儿，石气凉于水。墙东避世惯寻僧，携得一枝邛杖过金陵。江潭衰柳黏霜薄，遥叹宫槐落。风波恶处度年华，凭着铁船湖海作生涯。
虞美人 其五 酬澹心见赠
作者：曹尔堪
朝代：清

纸窗毳衲乌皮儿，石气凉于水。墙东避世惯寻僧，携得一枝邛杖过金陵。江潭衰柳黏霜薄，遥叹宫槐落。风波恶处度年华，凭著铁船湖海作生涯。
虞美人 其四 归兴寄郁光伯廷尉周质庵御
作者：曹尔堪
朝代：清

草堂修竹犹无恙，绿净溪痕涨。春来小雨课耰锄，闲向梅花香里读残书。邻家芳榭余烟草，红叶阶如扫。君恩肯许逐臣归，昨夜梦中先到旧渔矶。
虞美人 其四 归兴寄郁光伯廷尉周质庵御
作者：曹尔堪
朝代：清
体裁：词

草堂修竹犹无恙，绿净溪痕涨。春来小雨课耰锄，闲向梅花香里读残书。邻家芳榭馀烟草，红叶阶如扫。君恩肯许逐臣归，昨夜梦中先到旧渔矶。
虞美人·村居
作者：曹尔堪
朝代：清

绿杨青草春生处，疑有高人住。芒鞋不惜破苍苔，为看弹棋日日倩筇来。依稀避世桃源僻，城市何曾识，茅庐也有客为邻。刚是半移耕叟半渔人。粉墙雨湿生青草，乳燕秋重老。鸭炉灰冷篆烟微，愁见碧纱如水乱萤飞。暮蝉不住吟疏柳，闲放弹筝手。空阶风尿一枝斜，偏是女儿花对断肠花。轻衫窄袖身材小，影向银灯好。珠歌劝饮度清圆，无奈尊前侍立暗生怜。牡丹亭榭花如绣，巧对红儿瘦。初开豆蔻尚含春，转是五更风雨会愁人。草堂修竹犹无恙，绿净溪痕涨。春来小雨课耰锄，闲向梅花香里读残书。邻家芳榭余烟草，红叶阶如扫。君恩肯许逐臣归，昨夜梦中先到旧渔矶。纸窗毳衲乌皮儿，石气凉于水。墙东避世惯寻僧，携得一枝邛杖过金陵。江潭衰柳黏霜薄，遥叹宫槐落。风波恶处度年华，凭著铁船湖海作生涯。
蝶恋花 其一 题茜溪斋壁
作者：曹尔堪
朝代：清

小小荒庐围绿水。门外清阴，近水栽桃李。古道不须留姓氏，负薪识是邻家子。笑问邻童曾识汝，曲指东边，著第三家是。一担束刍挑乍起，晚炊烟出茅檐里。
蝶恋花 其三 夜忆
作者：曹尔堪
朝代：清

纸帐高悬灯影细，人远如天，欲会愁无计。烦恼何心温绣被，今宵好梦偏回避。瑞脑生香留半臂，别恨年年，悔解愁滋味。多是生前相伴系。鲛绡不尽相思泪。
蝶恋花 其二 秋暮
作者：曹尔堪
朝代：清

一把黄茅新盖屋。檐角低低，为避西风肃。欲向东篱重系菊。荒园斫得湘君竹。蟋蟀寒吟声不足。枫树垂丹，还有些儿绿。九月霜痕融似玉。空阶迸下红榴肉。
蝶恋花 其五 临洺关夜宿
作者：曹尔堪
朝代：清

破壁匡床眠自妥，浊酒频沽，赪卵堆霜果。屈戌青苔门不锁，栈边分照芜菁火。应有征人嘲饭颗，憔悴中年，生计浑相左。吊澧哀沙多坎坷，诉天寒月休欺我。
蝶恋花 其六 将发广陵留别穆倩于皇无言
作者：曹尔堪
朝代：清

骊唱催人秋未暮，两鬓霜华，祗为浮名误。三五婵娟垂白露，一鞭竟别扬州去。尊酒犹思良夜聚，小店晨鸡，月落余烟树。回指红桥堤畔路，油幢乌榜年年度。
蝶恋花 其六 将发广陵留别穆倩于皇无言
作者：曹尔堪
朝代：清
体裁：词

骊唱催人秋未暮，两鬓霜华，祗为浮名误。三五婵娟垂白露，一鞭竟别扬州去。尊酒犹思良夜聚，小店晨鸡，月落馀烟树。回指红桥堤畔路，油幢乌榜年年度。
蝶恋花 其四 阜城驿
作者：曹尔堪
朝代：清

曲岸回波迷白草。皂帽青骡，踯躅燕南道。茆店重来人已老，满庭槲叶随风扫。淡日寒云投宿早，邻院清砧，几处心如捣。簪笔鸣珂春梦杳，悲笳古堠霜天晓。
蝶恋花·题茜溪斋壁
作者：曹尔堪
朝代：清

小小荒庐围绿水。门外清阴，近水栽桃李。古道不须留姓氏，负薪识是邻家子。笑问邻童曾识汝，曲指东边，著第三家是。一担束刍挑乍起，晚炊烟出茅檐里。一把黄茅新盖屋。檐角低低，为避西风肃。欲向东篱重系菊。荒园斫得湘君竹。蟋蟀寒吟声不足。枫树垂丹，还有些儿绿。九月霜痕融似玉。空阶迸下红榴肉。纸帐高悬灯影细，人远如天，欲会愁无计。烦恼何心温绣被，今宵好梦偏回避。瑞脑生香留半臂，别恨年年，悔解愁滋味。多是生前相伴系。鲛绡不尽相思泪。曲岸回波迷白草。皂帽青骡，踯躅燕南道。茆店重来人已老，满庭槲叶随风扫。淡日寒云投宿早，邻院清砧，几处心如捣。簪笔鸣珂春梦杳，悲笳古堠霜天晓。破壁匡床眠自妥，浊酒频沽，赪卵堆霜果。屈戌青苔门不锁，栈边分照芜菁火。应有征人嘲饭颗，憔悴中年，生计浑相左。吊澧哀沙多坎坷，诉天寒月休欺我。骊唱催人秋未暮，两鬓霜华，祗为浮名误。三五婵娟垂白露，一鞭竟别扬州去。尊酒犹思良夜聚，小店晨鸡，月落余烟树。回指红桥堤畔路，油幢乌榜年年度。
行香子·构屋水滨喜而赋此
作者：曹尔堪
朝代：清

小小疏椽，碧水经前。每临溪、匹练红牵。蒹葭十亩，尽受荒烟。有采菱桡，沽酒渡，钓鱼船。野渡无边，树影森然。数游鳞、傍岸流连。更谁貌得，晋唐宋间。请顾长康、吴道子、李龙眠。
西江月 其一 题玄真子浮家泛宅图韵
作者：曹尔堪
朝代：清

有客渔焉终老，惟君赐者家。钓竿茶龟隔船纱，携去随潮上下。水口红桃流散，山前白鹭飞斜。风波恶处舞神鸦，笑卷青蓑归罢。
西江月 其三 和壁间韵
作者：曹尔堪
朝代：清

白日难教东下，清淮肯使西流。春风吹罢又惊秋，早叹朱颜非旧。乌巷家家王谢，黄初字字徐刘。荒榛鬼火北邙头，谁是诸公之后。
西江月 其二 归真
作者：曹尔堪
朝代：清

一枕微侵云鬓，三更方卸鞋弓。解衣瞥见舞裙红，何事挑灯相送。会逐晓云俱散，魂随春絮常通。鸳鸯睡醒画楼空，枉做人间痴梦。
西江月 其五 隋苑
作者：曹尔堪
朝代：清

别殿珠帘夜月，长堤御柳春风。繁华三十六离宫，钿合同心谁送。龙舸方游汴水，狼烟旋报京东。锦衾才与梦儿同，转眼迷楼是梦。
西江月 其六 咏怀
作者：曹尔堪
朝代：清

橐笔久陪南苑，含香近侍西清。春风淡沲梦江城，贺监湖光似镜。白发衰年易过，黄金大药难成。病坊早已属先生，谁道文园渴更。
西江月 其四 景阳楼
作者：曹尔堪
朝代：清

丝管竞调玉树，氍毹暗坠金钿。酒酣狎客劈红笺，受用佳人捧砚。尽道无愁天子，还疑有劫神仙。景阳钟罢最堪怜，井上胭脂零乱。
西江月·题玄真子浮家泛宅图韵
作者：曹尔堪
朝代：清

有客渔焉终老，惟君赐者家。钓竿茶龟隔船纱，携去随潮上下。水口红桃流散，山前白鹭飞斜。风波恶处舞神鸦，笑卷青蓑归罢。一枕微侵云鬓，三更方卸鞋弓。解衣瞥见舞裙红，何事挑灯相送。会逐晓云俱散，魂随春絮常通。鸳鸯睡醒画楼空，枉做人间痴梦。白日难教东下，清淮肯使西流。春风吹罢又惊秋，早叹朱颜非旧。乌巷家家王谢，黄初字字徐刘。荒榛鬼火北邙头，谁是诸公之后。丝管竞调玉树，氍毹暗坠金钿。酒酣狎客劈红笺，受用佳人捧砚。尽道无愁天子，还疑有劫神仙。景阳钟罢最堪怜，井上胭脂零乱。别殿珠帘夜月，长堤御柳春风。繁华三十六离宫，钿合同心谁送。龙舸方游汴水，狼烟旋报京东。锦衾才与梦儿同，转眼迷楼是梦。橐笔久陪南苑，含香近侍西清。春风淡沲梦江城，贺监湖光似镜。白发衰年易过，黄金大药难成。病坊早已属先生，谁道文园渴更。
谒金门·写别
作者：曹尔堪
朝代：清

多情种，别后泪痕潮涌。绮户海棠春雨重。芳心愁自捧。花也和人争宠，肠断锦衾孤拥。小字红笺谁与送，相思看笔冢。
谷雨后二日过镜槛小憩
作者：曹尔堪
朝代：清

春深乔木绿阴齐，北舍南村祇隔溪。孤艇随风独来往，杨花扑过小桥西。
贺新郎 其一 赠柳敬亭
作者：曹尔堪
朝代：清

八十庞眉叟。见从来、衣冠优孟，功名刍狗。炯炯双眸惊拍案，似听涛飞石走。叹此老、知名已久。大将黄州开广宴，倒银瓶、击节频呼柳。排战舰，下樊口。长江浪急风清后。束轻装、归舟一叶，帆移星斗。画角牙旗频入梦，犹在辕门使酒。诸巨帅、皆为吾友。白发瘦驴燕市月，少年人、能识苍颜否。歌未阕，起为寿。
贺新郎 其一 题汪尔张画
作者：曹尔堪
朝代：清

远嶂云千叠。望层峦、空烟半卷，似明还灭。上有清泉飞一道，最可解人炎热。石锁处、溪流如咽。下有衫松迷小径，挂潺湲、树顶悬晴雪。鸿濛后，气犹结。谁人识得逃名决。向深山、结茅种竹，人踪具绝。恶木丛中行惯，不怕门前虎穴。闲处听、杜鹃啼血。若向画图呼欲出，想斯人、肌骨真清彻。长往者，是豪杰。
贺新郎 其三 题汪尔张画
作者：曹尔堪
朝代：清

怪杀东风薄。入春来、吹残柳絮，海棠都落。一片落花拈不起，和雨和烟相躩。谁可解、愁怀漠漠。刺绣无心分五色，叹无声、祗见针儿阁。翻欲恼，养娘恶。鸳鸯一对溪边掠。怕情牵、只言风悄，半遮帘幕，生得腰肢原自瘦，近觉宵来更弱。梳短鬓、懒随时作。心字香烧心已碎，算同心、还是心心各。记郎语，善谐谑。
贺新郎 其三 题郎官山雪霁图，赠陈伯驺
作者：曹尔堪
朝代：清

黑雾迷南裔。赋归来、公乎无渡，重关昼闭。漂泊天涯供啸咏，诗律少陵偏细。狂欲叱、高岑奴隶。寒夜饮酣空八极，检奚囊、酒脯当除岁。山水癖，暂留憩。远游可耐风尘际。忆家乡、数峰明灭，郎官青髻。袍笏堆床推望族，旧是江田门第。还不少。绿瓜丹荔。飓毋波恬潮信小，倚危楼、松竹交戏。蔽归去，梦雪初霁。
贺新郎 其二 感旧东西樵
作者：曹尔堪
朝代：清

萧寺眠长夏。恰频来、荆高垆畔，搊笋舞蔗。变换浮云怜世态，嬉笑深于怒骂。瞥眼过、何须悲咤。曾记余生飘泊处，画船移、百幅乌丝写。差意气，轹颜谢。鹅黄新酿酣将泻。但婆娑、鄂公祠庙，白公亭榭。今日弹冠归故物，鞅掌紫薇官舍。还有客、呼天问夜。湖水流脂山减黛，小楼空、人逐东风嫁。仍梦到，两峰下。
贺新郎 其二 秋夜
作者：曹尔堪
朝代：清

乌鹊刚栖了。坐新秋、月痕如线，汉光如晓。水上凉风吹不止，又有高梧夹道。问更漏、已敲多少。阶下新开花似雪，细端相、抹丽花还小。何今夕，香犹早。轻风一阵云如扫。晚波凉、青菱正绽，红莲欲老。整理吟怀待黄菊，拟向东篱倾倒。那更有、多愁怀抱。紫蓼白蘋无限景，向清江、一笛惊鸥鸟。人何在，在天表。
贺新郎 其四 村居
作者：曹尔堪
朝代：清

古树阴相属。步长坡、百劳初语，白鸥新浴。早稻初坚香似蜜，无价可方新谷。休更说、人间梁肉。黄雀飞飞犹未老，待秋深、蒸取脂如玉。芙蓉下、倒醽醁。空江采得莼成束。棹轻舠、中流啸咏，放歌林曲。渔老纶竿垂不止，忘却尘区荣辱。我亦覆、一枰棋局。荷锸躬耕风味苦，傲隆中、颇有良苗绿。梁甫句，问谁续。